KERESZTÉNY MAGVETŐ. 


XLV. évf. Május — Junius 3-ik füzet. 


Dávid Ferenez és kora. 


Dávid Ferencz öt évig volt Wittenbergben, a nagy refor- 
mátorok akademiáján, tanuló; egy évig igazgatta a beszterezei 
iskolát; egyig volt római katholikus pap Petresen; négy évig 
lutheránus lelkész Kolozsváron, ebből kettőig püspök; öt évig 
kálvinista pap s ebből egyig püspök; tizennégyig előbb socini- 
ánus-antitrinitárius, majd unitárius pap s ebből három évig 
püspök. Eletének többi idejét ifjúsága foglalta le. Mint a gyula- 
fehérvári róm. kath. káptalannak törvénytelen eljárása ellen 
tiltakozó pápista bukkan elő s mint a gyulafehérvári róm. kath. 
erőszak ellen tiltakozó unitárius tünik el. E két határ között 
élete örökös protestálás a lelkiismeret szabadságát veszélyez- 
tetők ellen. Gondolat- és érzelemvilága századának megtestesü- 
lése, háborog a megismert rosz jelen s a bizonytalan jövendő 
között; van ereje gyötrelmeinek kipanaszlása által igazságot 
szolgáltatni önmagának s nem retteg ez által eldobni gazdag 
jövedelmű állásait. Előbb nagy tömeg szónoka, magyarok s 
szászok egyaránt versengnek érte; majd pennája Erdély leg- 
nagyobb szabású irodalmi polemiájának, hogy végül átlátva 
korának gyarlóságait, az emberi jóakarat örök késedelmét, meg- 
vetve törvényt, megmásítva hirtelen elhatározással adott igéretet : 
egyedül járja a bölcselők lelki kálváriáját. Kezdetben szónok, 
élete derekán iró, utolsó éveiben filozófus. Jellemének alap- 
vonása az értelem: az észnek volt embere s szíve csak elméjén 
keresztül nyilatkozott meg. 


A római katholikus. 


Arról, hogy minő volt a papképzés a XVI. század első 
felében, alig lehet biztosan tájékozódnunk. Emlékeink általános- 
ságban hangsúlyozzák, hogy a mohácsi vész idején, még inkább 

pedig az 1514.-iki jobbágy-lázadáskor ,igen kevés hajok, szám- 
talan jószágok, erős regulájok, kevés zsolozsmájok az apát- 
uraknak." Ugyancsak Apáti Ferencz veti szemükre erkölestelen- 
ségüket is. Horváth Mihály és Pulszky Ferencz kortörténeti 
tanulmányai a szellemi kiképzés elhanyagolására említenek erős 
bizonyítékokat. Máshonnan tudjuk, hogy századának legkivá- 
lóbb fehér-ruhás szerzetese, maga Martinuzzi, úgy szólván irás- 
tudatlan; nevének leirását csak vén korában tanulta meg. Ily 
körülmények között nem várhatunk sokat a korabeli papnevelő 
intézetektől. A főesperesek évenként egyszer beutazták kerüle- 
tüket; ez alkalommal azokat az ifjakat, kik ,eléggé tudnak 
olvasni, énekelni s az elemi ismeretekben némi jártassággal 
birnak" és kedvet éreznek magukban egyházi pályára lépni, 
összeirták s bejelentették a káptalan olvasó kanonokjának, ki 
egyszersmind a papnevelő iskola igazgatója is volt. A lector a 
püspök vagy a prépost utján magához rendelte a növendékeket 
s valamelyes beiktató ceremónia után elhelyezte őket a káptalan 
internátusában. A tanulási idő személyenként és szükség szerint 
változott ; ennek elteltével a theologus a püspök előtt kikérdezte 
őket s ha kielégítő volt képzettségük, pappá szenteltettek. A 
ki csak káptalani oktatásban részesült, ritkán lett több egyszerű 
falusi lelkésznél. Kiben a tudományok iránt nagyobb érdeklődés 
mutatkozott s a kiről általában a legjobb véleménynyel voltak 
előljárói : annak tovább képzéséről is gondoskodtak. A külföldi 
egyetemeken végzettekre itthon rendszerint fontosabb hivatás 
s fényesebb jövő várt: őket alkalmazták a hazai tanintézetek 
élére s az egyházmegyei kormányhivatalokba. 

Ilyen előtanulmányok után került Dávid Ferencz 1545 
őszén Wittenbergbe. Megérkezvén, első dolga honfitársainak 
fölkeresése volt; ez annál bizonyosabb, mivel a Wittenbergben 
tanuló magyar ifjak épen ez időtájt szervezték bursájukat s igy 
maguk is keresték az érintkezést új társaikkal. Az a világ, 
melyet Dávid Wittenbergben talált, nagyon sokban különbözött 
attól, melyet szülőhazájában tanult ismerni. A helységek jelen- 
tőségét nem mindig szerencsés fekvésük vagy lakóinak száma 
s jólléte adja, hanem többször az a kapocs, mely összefüzi a 
benne élő kiváló szellemek s keletkezett eszmék erejét, hatását 
a kor egyetemes eszmeáramlatával. E tekintetben Wittenberg 
nagyon sokat köszönhetett professorainak., Luther bátorsága S 

Melanehton mérséklete megbecsülhetetlen vala s az egyetem a 
tudósok és tanulnivágyók találkozó helye. Azonban az év, 
melyben Dávid e világhíres emberek társaságába lépett, egyike 
volt a reformáczió belélete legválságosabb éveinek. Az amúgy 
is sanguinikus Luther, földi pályájának végéhez érve, testi s 
lelki erejének lankadása következtében már-már szakadást idézett 
elő saját táborában, mely az új hit egynémely tételét illetőleg 
régóta nem voli egyetértésben. A reformáczió immár tulhaladta 
e fejlődés megindítóját s Luthert is elbukással fenyegette. A 
kezdetben egységes protestántizmusnak megszületett saját ellen- 
zéke, mely maga is értelmi árnyalatok szerint oszlott szét; s 
mig Róma erős fegyelmezettségű jezsuita hadával észrevétlenül 
hatolt a hitforrongás miatt határozott véleménynyel még nem 
rendelkezők lelkivilágába, a védelemre nem szervezkedett protes- 
tántizmus áldatlan testvérharezban épen attól fosztatott meg, 
mi küzdelmének lényegét tette. 

A reformáczió a bűn és annak megbocsátásáról való egy- 
házi tanítás átalakításával kezdődött.! A római katholiczizmus 
rendszerét egészben eldobni s helyette újat teremteni, a protes-" 
tantizmus első tiz évében egyetlen reformátornak sem volt 
szándéka. Hiszen ez az egyház tiszteletreméltó elveken épült 
fel. Isten legszebb adományai: az értelem, a lelkiismeret s a 
szabadakarat — voltak alapjai. A midőn Luther azt hirdette, 
hogy a bűn megbocsátásának hatalma vétessék el az egyház 
szolgáitól s bocsáttassék vissza Istennek kegyelmi tényei közé : 
tulajdonképen csak kora papságának a szentségekkel való visz- 
szaélése ellen szólalt föl, nem pedig az anyaszentegyházat 
lényegében alkotó fölfogás ellen. A római katholiczizmus erede- 
tileg, sőt csak pár évtizeddel is előbb még nem tartalmazta e 
sérelmes tanításokat. Most megváltozott minden. A. pápai meg- 
bizottak árulták a lelki békét, Luther a megtisztulástól tette 
függővé azt; amott a papok Istennek akaratával vélvén rendel- 
kezni, feloldozták a bűnöst, emitt a pap csak tolmácsolta Isten 
kegyelmét. A római hit szerint a lényeg az egyház hatalmában 
van, Luther szerint a megtérő egyén lelkében. Tulajdonképen 

Luther sem veti el egészen a cselekedeteket, a bűnbánat első 
jeléűl ő is testi lelki gyötrést kivánt, azonban e gyötrések 
megválasztását, sőt jórészben a gyötrések időtartamát is a hivő 
lelkiismeretére bizta; mig a római hit az egyházra. 

A pápaság kezdetben nem vette elég komolyan Luther 
föllépését, minélfogva annak igazi jelentőségét is félreismerte. 
Minthogy Luther csak közvetítő szerepet adott a papságnak, 
az ellenkező bebizonyítását tekintették első teendőjüknek. Ennyi 
még nem lett volna félreértés, de igenis azzá vált, mihelyt a 
bizonyítást következtetésekkel kapcsolták össze. A pápa Krisz- 
tusnak földi helytartója, a mi másszóval annyit jelent, hogy 
rendelkezik mindazon hatalommal és erővel, a mivel a keresz- 
ténység feje. Ámde Krisztus tagja a szentháromságnak s ennél- 
fogva mint Fiu, lényegben egy az Atyával. Ha tehát csak 
Isten bocsáthatja meg a bűnöket s lsten lényegileg ugyanaz, 
a mi egyszülött Fia, továbbá a pápa Krisztusnak teljes hatalmú 
személyesítője e földön: következik, hogy a pápa isteni hata- 
lommal rendelkezvén, ezen a földön ő a látható Isten. Ime, ez 
az a következtetés, a mely Luther állításainak félreértéséből 
származott! A pápaság theologiai magyarázatot adott Luther- 
nek ethikai tételeire. Azonban készséggel el kell ismernünk, 
hogy az adottnál más választ nem adhatott, mert ha elfogadja 
a protestáns elveket, azok értelmében meg kellett volna vál- 
toztatnia egyházának egész szervezetét. Ha t. i. a pap csak 
közvetítő Isten és ember között, akkor az evangelium szerint 
minden pap egyenlő rangban ép úgy, mint a hivek iránti köte- 
lességben. Amde mi lenne ily körülmények között a pápából, 
biborosaiból, püspökeiből, kanonokaiból, mindenek fölött pedig 


a pápaság világi hatalmából? A katholikus egyháznak — úgy 
látszik — létérdeke volt félre magyarázni Luther tételeit. 


A hatalmi szempont ok volt a félremagyarázásra, Luther 
reformátori iratai szolgáltatták ehhez az alkalmat. 

Láttuk, hogy Luther szerint végső elemzésben Isten annyi, 
mint lélek, a bűnbocsánat Isten kegyelme s a bűnbeesés Isten 
szeretetének megvonása, röviden: e földön a bűnbeesés is, 
meg a tiszta élet áldása is Istennek sujtó vagy fölemelő esele- 
kedete ; kérdés: vajjon minő szerep van hát kijelölve a Krisztus 
számára ? Mindaz, a mi a kezdetben egységes lényegű protes- 
tántizmust később annyi felekezetre tagolta s mutatkozó nagy 


DÁVID FERENCZ ÉS KORA. T20 


erejét áldatlan ,testvérharezban" a római katholiezizmus javára 
rövid száz év alatt összetörte, ezen az egy kérdésen sarkallott. 
Azt Luther is tudta, hogy hitrendszeréből nem hiányozhat 
Krisztus, sem pedig csupán olyan hirnöki szérepet nem tulaj- 
doníthat neki, minő Mózesé avagy az apostoloké volt. Másfelől 
azzal is tisztában lehetett, hogy ha a bűnbánat processusában 
nélkülözni tudjuk Krisztust, hát akkor a legpompásabb theolo- 
giai magyarázat sem kényszeríthet minket az ő imádására. Már 
pedig a gyakorlat szerint az ő imádságát imádkozzuk, az ő 
nevében kereszteltetünk meg, az ő emlékére veszszük az Ur- 
vacsorát s őt ünnepeljük a ,sátoros" ünnepeken, vagyis egész 
hitvilágunk körülötte épült fel. A római katholiezismus e kér- 
dést úgy oldotta meg, hogy Krisztust lényegében s formailag 
egyenlővé tette Istennel s az így neki tulajdonítható földi hatal- 
mat az egyház birtokába adta. EH tanitásból az egyházra vonat- 
kozó részt Luther már elvetette, mondván, hogy az egyház 
nem isteni rend; azonban Krisztus istenségével is így bánni el 
— nem tartotta helyesnek. 

A bűnbocsánat végbemenésének volt egy olyan pontja, 
mely alkalmasnak látszott Luthert kisegíteni zavarából. Régeb- 
ben a római katholikus egyház azt tanította, hogy az ember 
erejéhez mért munkássággal ki tudja érdemelni bűneinek bocsá- 
natat, még "pedig " úgy, hogy" ,az ész, fájlalva a bűnt, Isten 
szeretetének munkáját mintegy kicsalja magából, más szóval : 
jót cselekszik az Isten kedvéért." Ebben a felfogásban sok nagy 
és veszedelmes tévedés található, de ezeknek előszámlálása 
hosszadalmas volna, csupán csak azt gondolja el az olvasó, 
hogy ha ez keresztyén igazságosság, mi különbség van a böl- 
csészet és Krisztus tana között? Ha a bűnbocsánatot kicsalt 
cselekedetek által kiérdemeljük, akkor mit használ a Krisztus ? 
Ha az ész által és az észnek cselekedetei által megigazulhatunk, 
mi szükség van Krisztusra vagy ujjászületésre?" A valóság 
Luther szerint csak az lehet, hogy az ember nem saját érdemei 
alapján, hanem ingyen Krisztusért nyeri bűnei bocsánatát a 
Krisztusban való hit által. Ez állítását az eredendő bűnről való 
tanítással igazolta. , Ádám esete után az összes, természetes 
módon születő emberek bűnben fogantatnak és születnek, azaz 

1 Az itt következő idézet Melanchkton: Apologia-jának Mayer Endre 
által (Budapest, 1900) készített forditásából szószerint van kiirva. 68. s köv.l1. 

ők mindnyájan anyjok méhétől fogva telve vannak rosz kiván- 
sággal és bajlammal s természettől fogva nem lehet semmiféle 
igaz istenfélelmük, semmiféle igaz hitük Istenben". (u. 0.49 1.) Az 
eképpen már születésénél fogva bűnös emberiség nem szeretheti 
Istent. , Mig rettegtet és az örök halálba vetni látszik : addig 
az emberi természet nem képes annyira felemelkedni, hogy a 
haragra gerjedt itélő és büntető Istent szeresse". (u. o. TÖré71 e 
Ámde Istennek végetlen jósága nem engedhette elkárhozni az 
embereket, ezért elküldötte egyszülött fiát, hogy halálával meg- 
váltsa az eredendő bűnt. Minthogy pedig az eredendő bűnnel 
együtt szállott a földre az emberi természetnek roszra való haj- 
landósága is, Istennek fia Ádám esetét s ezen esetből származó 
bűnös hajlandóságot váltotta meg. Ki ez az Isten fia? Ember 
bizonyára nem, hiszen akkor őt is terhelte volna az eredendő 
bűn; úgy hát maga az Ur, a ki istenségében minden emberi 
tökéletesség foglalatja; krisztusi mivoltában pedig az emberi, 
a földi nyomor megszemélyesítője. Eképpen Krisztusban kettős 
természet van. (u. 0. 65 1.) 

A megváltásért mivel tartozik az emberiség Krisztusnak ? 
Ez a második kérdés, melyre Melanehton Apologiája az alábbi, 
részletes választ adja: , Mivel az emberek saját erejükből nem 
képesek Isten törvényét teljesítni, mert mindnyájan bűn alatt 
és örök haraggal és halállal sujta vannak: ez okból a törvény 
segítségével a bűntől meg nem szabadulhatunk és meg nem 
igazulhatunk ; de adatott nekünk a bűnbocsánatnak és Krisz- 
tusért való megigazulásnak igérete, a ki mi érettünk küldetett, 
hogy eleget tegyen a világ büneiért és helyeztetett közben- 
járónak és engesztelőnek. És ezen igéret nincs feltételezve, 
tetteink érdemszerüségétől, hanem kegyelemből ad bűnbocsá- 
natot és megigazulást". (i. h. 78—79 1.) Ez a kegyelmi igéret 
attól van föltételezve, hogy  hisszük-e azt, miszerint egyedül a 
Krisztusban való hit által nyerünk bocsánatot? Itt már vilá- 
gosan látható, hogy a megtisztulásnál Isten helyett a Krisztus- 
ban való hit lett fontosabbá. Tulajdonképpen nem is mi nyerünk 
bocsánatot, hanem az a hit, mely ,a bűnös rettegésekben föl- 
emel és megvigasztal". (i. h. 85 1.) Ez a hit nem lehet ráerő- 
szakolt, de szükség, hogy a lélek hite legyen: a kiben ez meg 
van, arról azt mondjuk, hogy birja a szent lelket. , A. szent 
lélek nem üres fogalom, hanem a mely megszabadít a haláltól, 

a szivben új életet szül; ennélfogva ez a halálos bűnnel együtt 
nem létezhet". (i. h. 85 1.) Vagyis csakis megtisztult ember 
birhatja Istennek szent lelkét. 

A megigazulásnak tényezői eképpen ujjal szaporodtak. 
Előbb csak Isten és az ember cselekedete volt a bünbocsánat, 
később Krisztus érdeme s az ez által nyert szent léleké lett, 
még pedig úgy, hogy Krisztus érdemétől vala függővé téve 
minden. Igen természetes, hogy annak, a ki bűnbocsánatot 
várt, előbb Krisztus követőjévé kellett lennie. Minthogy pedig 
az ember születésénél fogva bűnös, már születésekor, tehát 
csecsemő korában meg kell, hogy kereszteltessék. (i. h. 212 I.) 
Bűneink megváltásáért Krisztusnak elsőbben a keresztséggel 
tartozunk, ez az időszerinti első szentség. Második szentség az 
Urvacsora, mely egyik jelentése szerint egyfelől a lelkiismeret 
vigasztalása, másfelől Isten dicsőitése. (i. h. 384 I.) E szentség- 
ben! két elem "van:" a külső jel, t. i. a kenyér és a bor s az 
ige. Az igének ereje által a külső jelben egyesülünk a Meg- 
váltóval. Másik jelentése szerint tehát az Urvacsora Krisztussal 
nem csupán lelki, de test szerint való küzösséget is jelent. 
Ennyit elfogadtak a római katholikusok is annak a hozzáadá- 
sával, hogy a hivők csak kenyeret kaphatnak, melyben Krisz- 
tusnak átlényegült testét veszik. Eképpen szerintük tisztán 
jelkép az Urvacsora. A bort azonban eltiltották az anyaszent- 
egyház világi tagjaitól, nehogy szentségi járulék czimén imádni 
kezdjék azt. Luther tiltakozott e fölfogás ellen, mondván : , Miért 
ne foglalhatná be Krisztus a maga testét a kenyér lényegébe 
épp úgy, a mint befoglalja a járulékokba? Lám! a vas és tűz, 
e két lényeg az izzó vasban épp úgy vegyül össze, hogy minden 
részecskéje vas és tűz. Miért ne lehetne hát sokkal inkább benn 
Krisztus megdicsőült teste a kenyér lényegének minden részecs- 
kéjében?" S hogy állítását erősitse, a következő példát említi : 
, Hisszük, hogy Krisztus szüzen született anyja méhéből. Hát 
ők (t. i. az ellenkező véleményüek) itt is azt mondhatják, hogy 
e közben Mária teste megsemmisült (vagy az ő kényelmesebb 
kifejezésük szerint: átlényegült) úgy, hogy tehát Krisztus az ő 
járulékaiba beburkolózva, végül ezen járulékok utján jött nap- 
világra. Ugyanezt kell mondaniok a bezárt ajtóról és a sirnak 
bezárt bejáratjáról is, a melyen át ő ki s bement sértetlenül". stb. 

Nem szükség tovább elemeznünk a lutheránizmust, e két 

szentség a tanítások lényegét foglalja magában s e lényeg mind- 
azt, a ii a kiindulástól való eltévelyedést okozta. Van-e itt szó 
Istenről és emberről? Az eredetileg erkölcstan nem merült-e 
itten dogmatheologizálásba? Minden egyes állítást nem szám- 
talan ellenvetés fenyeget? S ha még csak ekkora lett volna az 
eltévelyedés! Azonban a fékevesztett értelem önmagát tolta a 
hit helyére. Ez által nagykorusítva lett a kételkedés, az evan- 
gelium hite megszünt élet lenni, tudássá változott át. S mily 
kétségbeejtő e tudás ! 

Zwingli nem hitte, hogy Ádám bűne elkárhoztatta volna 
az emberiséget; hogy szánk valóságos hust ennék és vért innék, 
midőn az Urvacsorában kenyeret és bort vesz magához. Hiveit 
e két tiltakozásra eskette meg. Luther e kifogások ellenében 
nem tudott egyéb bizonyitékokat felhozni, mint a mit a bibliá- 
ban talált; s mert hitének összes tételei, állitásainak összes 
árnyalatai a szentirás megfelelő helyeinek rendszerbe foglalása, 
reformelvül állította fel, hogy mindent változatlanul kell hagyni, 
a mit a szentírás meg nem tilt. Soha elv ennél károsabban 
meg nem boszúlta önmagát. Hiszen ha a szentirás azt tanítja, 
hogy saját jó eselekedeteink nem tudnak minket üdvözíteni, 
úgy jót cselekedni egyáltalán nem érdemes; másfelől, ha 
Krisztus megváltotta bűneinket, hát akkor az ő végéremehe- 
tetlen kegyelmének tudatában szabadon vétkezhetünk. Ime egyik 
kisarjazása Luther elvének. S ha ezzel szemben azt találta 
volna mondani valaki — rámutatva a kegyelem tudatában vét- 
kező anabaptistákra —, hogy Isten szivesen veszi tőlünk a jó 
cselekedeteket is: ez annyi lett volna, , mint tárt kaput nyitni 
a keresztény tökéletesség keresésében divatozó visszaélés előtt." 
Nem, ilyen fölfogással nem lehet táplálni a jóerkölesöt. Minden 
reformátornak számolnia kell az emberiség azon nagyobb 
részével, mely a mellett, hogy tudatlan, egyszersmind hajlandó 
mindent kiforgatni igazságából, ha bűnös kedvteléseit táplál- 
hatja vele. Ez alapra állott Kálvin. Ő is elfogadta az ere- 
dendő bűnösséget: Krisztust ő is megváltóul tanította; az 
urvacsorában — Lutherrel ellentétben — átlényegülést hirdetett. 
Azonban mindezeknél fontosabb, hogy tanai nem védelmi tanok 
voltak, hanem az önmagát megteremteni akaró egyházéi. E 
tekintetben joggal ismételhetjük a jezsuitákkal vont párhuzamot, 
hiszen mindkettőjük zászlaján ugyanegy a fölirás: , Mindent 

tenni kell, mit Isten parancsol!"; csakhogy a kálvinisták e 
tételt a következőből vonták le: , Mindent el kell törülni az 
egyházban, a mit Isten igéje nem parancsol!" A kategorikus 
imperativus hirdetője itt a protestáns reformátorral egyesült. 
Luther csak arra tanított: mit szabad eselekednünk; Kálvin 
arra, a mit tennünk kell. 

Valóban folemelő tudat a kötelességérzetnek e nagy fon- 
tossága. Ha e kötelességérzet hitünknek cselekvéssé vált szabad- 
akarata lett volna, ha e kötelességérzettől függött volna üdves- 
ségünk vagy elkárhozásunk: az embernek Istenben való hite 
dicsőül meg. Am — — a század Kálvinban sem tagadta meg 
önmagát. A kérdés, mely Luthert, Melanehtont annyira aggasz- 
totta, Kálvint sem kerülte el. , Mi szerezhet az embernek Isten 
előtt megigazulást és üdvességet?" Ez volt eddig a kérdés. 
Kálvin tovább ment s azt kérdezte: vajjon Krisztus érdemei 
minden bűnös embert megváltottak? Vajjon valamennyien 
üdvezülhetünk ? S vizsgálva a szentirást, hivatkozva különösen 
Pál leveleire, eljutott arra a rettenetes állításra, hogy ,az Isten 
az emberek megromlott tömegéből már előre csak egy bizonyos 
meghatározott számot választott ki az üdvességre és örökéletre ; 
a többieket pedig örök kárhozatra rendelte. Az Istennek ezen 
örök végzete ellen, vagy annak megváltoztatására az ember sem 
jót, sem rosszat egyáltalában nem tehet. A ki előre elválasz- 
tatott, az a kegyelemből soha és semmiképpen ki nem eshetik ; 
a ki el nem választatott, az, bármit tegyen, mégis az örök kár- 
hozat fia marad"." Megrendül bennünk a hit Isten atyai szere- 
tetében, elhomályosul a mindeneket éltető verőfényes világosság 
e kegyetlen szavak hallatára. Nincs az emberi tudásnak zor- 
donabb tétele, nincs a fékevesztett értelemnek megfoghatat- 
lanabb igazsága ennél. Mindaz, mi önkénytes halálba tudja 
kergetni a bűn súlyától elnyomott emberiséget, mi képes meg- 
fosztani a reménytől a jó útra térni akaró öntudatot: megtes- 
tesült e tanban. Mivé lesz itt a kötelességérzet; s e fogalom : 
, Mi Atyánk!?" A legszentebb eszme a praedestination zátonyra 
jutott. 

Nem egyes ember dicsősége e nehézségeknek, ellenmon- 
dásoknak kifejtése. A korszak műve volt az, mely heves for- 

1 Kálvin életrajza jeles megirójának, Révész Imrének szavai. (Kálvin 
élete és a kálvinizmus. Debreczen, 1909. 3 kiad. 310 l,) 

rongásában az eszméket a legkülönfélébb alakban hozta fel- 
szinre. Az áramlat, mely a reformáczió tévedéseit megjelölni, 
hiányait kipótolni s egységét visszaállítani volt hivatva, kez- 
dettől fogva két irányban fejlődött. Egyik a hitnek gyakorlati 
vonatkozásait, másik az értelem megbicsaklásait akarta helyre- 
igazítani. Annak neve anabaptizmus, ezé antitrinitárizmus. Első 
megnyilatkozásában az újrakeresztelkedők csoportja látszott a 
lényeget tartalmazni, valójában azonban ők a tudományos vizs- 
gálatoknak később kiderítendő eredményeit anticipálták. Éppen 
ezért mozgalmuk forradalmi jellegű volt a nélkül, hogy akár 
históriai, akár rendszeres alappal birt volna. Mihelyt lecsöndesült 
a féktelen tobzódás s az izgalmakat a megfontolás váltotta föl : 
a lutheri s kálvini protestántizmusnak egyetlen komoly ellen- 
fele maradt: a történeti tradiciók alapján fejlődött antitrinitá- 
rizmus. S még nem áldozott le a nap a század alkonyán, mikor 
ennek az iránynak is lehullanak béklyói: a XVI. század est- 
hajnalán felpirkad az unitárizmus, a tagadás belyét a rend- 
szeresen pozitiv hit foglalja el. 

Annak az antitrinitárizmusnak, mely a reformáczió korán 
keresztül fejlődött, csirái Felső-Itáliában valának elvetve. Ez 
épp oly természetes, mint sokat megmagyarázni alkalmas tény. 
A protestántizmus kezdetben nem volt önczél ; lényegileg az az 
elv nyert benne kifejezést, a mit a pápaság fönnállása óta oly 
sok igaz hitü buzgó lélek óhajtott: vajha még egyszer meg- 
valósulna e földön Krisztus valódi egyháza. Ha tehát nem 
akarjuk félreérteni a reformáczió valóságát, úgy nem szabad 
felednünk, hogy a protestántizmus csupán kritikája volt a Krisz- 
tusi tanitásokból megszerkesztett római katholikus egyháznak 
és nem a helyett egy jobbnak készítése. Ebből könnyű meg- 
magyarázni, miért voltak olaszok az első antitrinitáriusok ; 
hiszen ők állottak a pápasághoz s igy a római egyházhoz leg- 
közelebb; ők láthatták, mi változást okozott a renaissance-szal 
újraébredő ó-kori filozófia, röviden: az ő tekintetüket a római 
hit akkor is fogva tartotta, mikor a többi protestánsok a cere- 
móniák elhagyása következtében megfeledkeztek a pápás hit 
rendszeréről. 

A XVI. század antitrinitárizmusának Veleneze volt szülő- 
helye; az a város, mely egyfelől mint Európa kereskedelmének 
középpontja, elsőül fogadott magába minden áruczikket, legyen 

az élelmiszer, ruhanemű, díszlet vagy könyv; másfelől köztár- 
sasági szabad szellemével, vagyongazdagságon nyugvó fegyveres 
hatalmával föltétlen biztonságot nyujthatott a politikáért s o a 
vallásért üldözötteknek. Ezekhez járult kedvező földrajzi hely- 
zete. Olasz földön feküdt s mint ilyen város, a priori római hitű 
volt; ám a XVI. század első negyedében a többséget a szom- 
szédos Svájcz zwinglianus tanai üdvezítették. Bracciati, még 
inkább Melanchton levele, mindkettő 1538-ból, bizonyítják, hogy 
Luther tanításai is sok elmében fönnakadtak. De ugyanez a 


Bracciati állítja, hogy ez időtájt Serveto első könyve — De 
trinitatis erroribus — el volt tiltva Velenecze s a szomszédos 


Brescia, Bergamo, Verona, Padua, Vicenza és Treviso, valamint 
még sok más olasz város könyvpiaczáról. Tehát már előbb kellő 
érdeklődést kelthetett. Az kétségtelen, hogy az előkelőbb gon- 
dolkozásuak distingválni tudták e felekezeteket, a közhit azonban 
valószinüleg összezavarta s amolyan dogma-konglomerátumot 
fogadott el. Hihetjük ezt annál inkább, mivel ez időtájt a rómain 
kivül egyik hitrendszer sem volt még kijegeczedve. Bár — mint 
mondottuk — a zwingliánusok valának többségben, a doge mint 
önálló hatalmi tényező, nem nézte tétlenül egyháza romlását s 
a hivatalosan megerősített inguisitio előtt kegyetlen protestáns- 
üldözést rendezett. Ki tehette, menekült. Nagy részük Zwingli 
földjét kereste föl, voltak azonban olyanok is, kik távolabb 
kerestek új hazát. Ezek közé tartozott a piemonti Blandrata 
György, ki éppen ekkor végezte be orvosi tanulmányait a páduai 
egyetemen. Vándorútját Lengyelországba vette, mely a külál- 
lamok között elsőül nyujtott hajlékot az olasz menekülteknek. 
Sforza Bona királyné udvarában telepedett le, de nem sokáig 
volt maradása, a királyné lánya orvosául szánta s 1544 végén 
az erdélyi fejedelmi udvarba küldötte Izabellához. 

A pápa 1542 julius 21.-én törvényesítette az inguisitiót. 
Caraffa és Toledo, kikre ez intézmény bizatott, a régi domini- 
kánus inguisítiót tulhaladó buzgóságot mutattak. A. kiválóbbak 
közül Ochino Bernardino volt az első, kit üldözőbe vettek, majd 
Vermigli Martyr Péter, Caelio Secundo Curione következett 
sorra. A máglyától Svájcz mentette meg őket. A boszús üldözők 
ekkor fokozott figyelemmel kutatták a kisebb értékű eretne- 
keket. Az örökös rettegés sok önként jelentkezőt juttatott bör- 
tönbe, de még többen voltak, kik — halálos veszedelmek között 

bár — menekültek. IEzek közé tartozott mantuai Stancaro 
Ferencz, ki előbb Veltlinben a Paravicini-családnál keresett 
menedéket, majd pedig Svájczban telepedett le; 1547-ben Basel- 
ben a héber nyelv tanára, kétév mulva Kolozsváron iskolamester. 

Ezen események hire nem kerülte el Wittenberget. Me- 
lanehton későbbi irataiban gyakran utalt arra, minő aggódás 
szállotta meg őt ezen időben. Előadásait nem egyszer szakította 
félbe, hogy valamely új hirt közöljön tanitványaival. S lehetett-e 
érdekesebb, jelentősebb újság a protestáns forrongás e különféle 
alakzatainál? 1546 február 15.-én Eislebenben meghalt Luther. 
Melanchton volt az első, ki Wittenbergben erről értesült. A 
hirt éppen akkor hallá, midőn a szószékre lépett. Lesujtva a 
fájdalomtól, csak ennyit mondott: , A mi atyánk, a mi atyánk 
meghalt". 

Ha baj volt, hogy a reformáczió Lutherben elveszté vezérét, 
nagyobb volt az, hogy az új egyháznak nem volt kormányzója 
s a széthuzó törekvések akadálytalanul érvényesülhettek. Az 
első, ki a Luther taposta útról ha nem is tért le, de azt tágra 
kiszélesitette, maga Melanehton volt. A Luther s Melanechton 
közti különbség a determinizmus- és indeterminizmuson kivül 
a világi hatóságok egyházi beavatkozására vonatkozott. Lutlier 
szerint ,nem tüzzel, hanem az Irásral kell az eretnekeket meg- 
győzni". Melanechton — részben Kálvin példájára — már azt 
vallja, hogy a fejedelem őrködik alattvalói hitén s ha valaki 
az igaz keresztény hitet megsérti, mint eretnek — világi hatóság 
által büntetendő. Az eretnekség pedig kétféle lehet: az egyik 
az, mely a hit dogmáit megtoldja, mint pl. a római katholikusok, 
ezek nem oly hibásak, mint azok, kik e dogmákat többé- 
kevésbbé figyelmen kivül hagyják, mint a kálvinisták s a Ser- 
vetot követő antitrinitáriusok.? 

Azonban nem csupán az egyetemes protestántizmusról 
értesült Dávid Ferencz Wittenbergben, hanem hazája állapo- 
táról is. Basilius István 1544-ben ugyan csak arról visz magával 
értesítést, hogy a lutheránizmus diadalmasan terjed s nyomában 
a fölvilágosultság; hogy Honterus főleg az iskolák építését 
sürgeti ; hogy Nagyszeben a Kolozsváron tartózkodó Stancarotól 

: Nisard : A renaissance és a reformatio. Budapest, 1875. 421 I. 

? Paul Janet: Politika és morál. II. 158—165 1, 

kért véleményt közoktatásának reformálására nézve s Petrovics 
akadémiát szándékozik állitani. Melanchton utján, kit Stöckel, 
Preysz, Gyalui Torda Zsigmond, Wagner Bálint s mások érte- 
sitettek, azt is megtudta, hogy Martinuzzi dolgai kezdenek 
bizonytalanul állani, napok multával ellenségeinek száma szapo- 
rodik, e miatt élete sincs biztonságban. Pedig Dávid Fereneznek 
szüksége van a barátra, vagy tán inkább nemis magának, hanem 
pártfogójának, Meggyes Ferencz nagyprépostnak, kit Martinuzzi 
bizalma tett a gyulafehérvári káptalan élére. 1550-ben levelet 
irt Meggyesnek, fölemlegeti benne egyházkormányzói érdemeit 
s a munkát, mit Erdély érdekében otthon s Lengyelországban 
Martinuzzi megbízásából végzett; gunyosan szól a széthuzó 
pártoskodókról ; majd önmagára tér át s további segedelemért 
esd. Levelének pergő disticehonjai Melanchton iskolájára val- 
lanak. Fájdalom, kinek örömöt akart szerezni általa, nem sokáig 
élvezhette azt. Martinuzzit ellenei 1551-ben meggyilkoltatták. 
A Castaldo által teremtett uj rend Erdélyt gyökerestől felforgatta. 
Az eddig leplezett török-német ámitás Martinuzzival együtt 
elmult s az új aera diplomatái a multból csupán ellenségeket 
örököltek. A haza sorsáért ezután csak aggódni tudtak a német 
párti honfiak, nem egyszersmind segiteni is azon. A rosszul 
kezdett munkát a természet rombolása tetőzte. Pestis vész 
dühöngött végig Erdélyen. Az idők ilyen mostohajárása óva- 
tosságot tanácsolt, ki-ki összevonta reményeit, terveit s néma 
rettegéssel várta a bizonytalan jövendőt. Meggyes, a Castaldo 
által kinevezésre ajánlott püspökjelölt, mint a meggyilkolt barát 
hű követője, érezte legjobban a változásokat. A protestántizmus 
Erdély északkeleti felében immár nemcsak hitreform, hanem 
politikai fogalom lett s e togalom a független nemzeti királyság 
jegyében fogamzott. A protestántizmus diadala tehát nemcsak 
a római egyháznak fogja bukását jelenteni Erdélyben, hanem 
a németbarát politikának is. E körülmények arra indították, 
hogy szakitson az új törekvések pártolásával. Dávid Ferencz 
minden segedelemtől megfosztva hagyta el Wittenberget. Itthon 
előbb beszterezei iskolaigazgató, majd petresi pap lett. 


A lutheránus. 


Mindaddig, mig a lutheránizmus hozzánk el nem jutott, 
Erdély a római katholikus hitet vallotta s e vallás egyszer- 

smind alkotmánytényező is volt. Mint nem önálló fejedelemség, 
Erdély a törvényszerüleg megkoronázott magyar király birodal- 
mához tartozott. Az uralkodó király ugyanegyszerre egyházának 
legfőbb személye volt. Apostoli jogánál fogva az ő belátására, 
szentesítésére volt bizva a főpapságok adományozása, mi által 
a királyi tanács fele mindig az ő tetszése szerint alakult meg. 
Az eképen kormányhatalomra emelkedett egyházi rendnek első 
törekvése az államban külön theokrátikus állam alapítása lett, 
a mit az által vélt elérhetni, hogy egyfelől függetlenítette magát 
az összes világi rendelkezésektől, másfelől azonban a világi 
ügyek intézésében a világi hatalommal legalább is egyenlő jogot 
kivánt. Mindkét törekvését meg is valósította. E hatalmi állapotra 
Nagy Lajos mérte az első vágást az által, hogy a főpapokat 
és közlelkészeket pervesztés esetén világi biróság büntetésének 
elszenvedésére itélte. Albert és Hunyadi Mátyás azzal okolták 
e törvényt, , nehogy egyik félnek a másik felett uralma legyen". 
Ezen államegyházhatalom ellenes iránynak Verbőezy törvény- 
könyve a következő végleges alakot adta: , Világi ügyekben a 
polgári törvények lerontják a kánonokat és azokat megsemmi- 
sítik". A megindult hatalmi harcznak megannyi kiemelkedő 
mozzatai : II. Ulászló decretuma, mely minden világi ügyet elvon 
a papi igazságszolgáltatás alól ; elrendeli, hogy jövőben a királyi 
birtokból sem a főpapok, sem egyházaik nem fogadhatnak el 
adományokat; megtiltja a világi hatalom segédkezését a dézma 
beszedésnél. Természetes, hogy az egyház nem nézte tétlenül 
e rendelkezéseket s mig egyfelől ebben kereshetjük a vallás 
szertartásos kötelességei elhanyagolásának okát, másfelől kimond- 
hatjuk, hogy mire a hitélet dogmatheologiai részének megtiszti- 
tására került a sor, az államvallás hatalmi tulkapásai ellen való 
küzdelem immár régen s nagy erővel folyt. 

Nem volt ennél kisebb csapás a római szertartású hitéletre 
a Mátyás idején ujra éledő humanizmus sem. Ez irányzat, mely- 
nek fontosságát kezdetben az adta meg, hogy a megelőző idők 
szertelen csapongásaival szemben, a gondolkozást s közerkölesöt 
helyes útra terelni igyekezett, nem állott meg hivatása határán, 
hanem azon tulmenve, átakarta alakitani az egész közéletet. A 
keresztény valláson rést ütött a görög-római mythologia ; az 
egységes nemzeti érzést elnyomta az olygarchák partikuláris 
uralma; egyszerüség helyett a fényt, nemzeti nyelv nelyett a 

latint és görögöt tették általánossá ; észre sem véve, hogy az 
idők árját, a társadalmat egy rövid század alatt homlokegyenest 
megváltozatatni nem lehet. A renaissanceból hiányzott a nemzeti 
szellem, a nemzeti nyelv, hiányzott: a keresztény vallás őszinte 
hite s hiányzott a filozófia. A renaissance embere müvész volt 
minden munkájában a nélkül, hogy lett volna egységes élet- 
bölecselete, mely alkotásain sajátos jellemét kifejezte volna. Ez 
általános alakulás a legijesztőbb példákat váltotta ki. A renais- 
sance nemes gyümölcse hazánkban idegenek számára termett s 
a fa, mely e gyümölcsöt létrehozta, nem magyar kezek által 
gondoztatott. Az igazság, melynek legszebb apotheozisául az 
utókor annyi szeretettel ápolja a nagy király emlékét, árnyé- 
kával a békétlenkedők egész legióját takarta. A gazdag és hatal- 
mas főurak mellett ott voltak a veszendőbe menő szegény 
nemesek ; a főpapsággal szemben a romlásnak indult szerzet- 
rendek. A mi uralmának legerősebb támasza volt, hires állandó 
hadserge, halála után az ország romlásának lett tényezője. 
Szociális politikája, mivel pénzügyeit biztosította, csak az ő kezé- 
ben lehetett áldásos, mert csak ő tudhatta összefüzni az óriási lati- 
fundiumokon nyomorgó jobbágyság érdekeit a főurakéva! oly idő- 
ben, midőn egyetlen szükséges teendője az lett volna, hogy a benne 
összpontosult hatalom segélyével a vármegyékre kiterjedő nagy- 
birtokokat feloszsza a kis- és középbirtokosok közt.: Mindezek s 
többi intézményei utódai kezében a legrettentőbb anyagi és erkölcsi 
örvénybe sodorták Erdélyt és Magyarországot. A. kór első megnyi- 
latkozása az állampénztárban tünt elő. 1490 szept. 18.-án meg- 
koronázott Ulászló még a rendkivüli szükségei fedezésére sem 
talált elegendő pénzt, jóllehet a korona összes jövedelmei rendel- 
kezésére állottak. A uralkodó gazdálkodási nehézségei felfor- 
gatták a belbékét. Várday Pál érsek egyik levelében Cato e 
mondásával jellemzi korát: ,Olyan szabad államban élünk, a 
melyben mindenkinek, a mi neki tetszik, szabad". A lázadás, 
mely a törvénytelen adó kivetése miatt Erdélyben kitört, kezdete 
volt a polgárháborúnak, mely tiz év mulva a legádázabb ellen- 
ségeskedés földévé tette házánkat. Az ezek folytán létrejött 
országos közállapot kettős bajjal járt. Az egyik külpolitikai volt. 
A külföld, melynek elismerését Mátyás uralkodása a legnagyobb 

mértékben kiérdemelte, most silány szánakozással nézte a SzZ0- 
morú vergődést. A kereskedelem a zilált pénzügyi viszonyok 
miatt majd minden vonalon megakadt; a politikai összeköttetések 
is megszakadtak. A másik belpolitikai volt. A nép jólléte csak 
másodsorban függ az adó nagyságától ; a közbátorság, a személy 
és vagyonbiztonság, az igazság kiszolgáltatása sokkal érzéke- 
nyebben befolyásolják azt. Most ez is veszendőben. A bekövet- 
kezendő idők elégületlenségének oka e ponton kezdődött. Ország- 
szerte egy uj hangulat szülemlett meg az olygarchák ellen, kik 
,elég erősek arra, hogy büntetlenül garázdálkodhassanak, de 
arra viszont gyöngék, hogy az országot a külső ellenségek 
támadásaitól megoltalmazzák". E hangulat terjesztői a közne- 
mesek valának s czéljuk oda irányult, hogy a főurak befolyását 
megtörve, az ország kormányát egy nemzeti király választásával 
biztosítsák. Tekintetük Corvin Jánosnak halála után Szapolyai 
János felé irányúlt. 

Ily állapotban találta Erdélyt a német reformáczió. A 
nemzeti király után epedő köznemesség lelkesedéssel fogadta a 
lutheri protestácziót. Fölhevülése azonban csakhamar lecsilla- 
podott, midőn arra a tapasztalatra jött, hogy Szeben, Brassó 
és Meggyes vidékén a szászság az uj hitet nem a nemzeti 
királyság gondolatával füzi össze, ellenkezőleg, saját független- 
ségének vél belőle támaszt készíteni. S terjedt a közhit : Luther 
vallása német vallás, követői a németek barátai s mert a német 
Ferdinándnak  ezimborája, a lutheránusok a nemzeti önálló 
fejedelemségnek is ellenségei. Rettentő kinzások gyötörték végig 
Erdélyt ez időben. Az uj és régi hit leple alatt Szapolyai János 
a magyar nemzeti állam nevében törte össze az erdélyi szászokat. 
1520—1540 között a krónikás szavai szerint több vér áztatta 
Erdélyt, mint eső viz. 

A trón betöltési zavarok Szapolyai halálával ujra kezdődtek. 
Izabella, illetőleg a kiskorú János Zsigmond proteetora a hatal- 
mas török, Ferdinándé V. Károly. A magyar urak hamar észre- 
vették a két fél különböző erejét s ki tehette, Martinuzzi mellé 
pártolt. Mert Martinuzzi volt ez időben János Zsigmond teljes 
hatalmu kormányzója, ezzé avatta őt a haldokló Szapolyai utolsó 
rendelkezése, a török s az erdélyi magyarság bizalma. U j hiva- 

talában sem feledte régi ura terveit. Ezért ha ismételten is 
elismerte, hogy Erdély nemzetei közül legszilárdabban a szászokba 
vetné bizalmát, állhatatosan gondoskodott róla, hogy nemzetiségi 
törekvésük symboluma, a német földön termett lutheránizmius 
minél előbb elpusztíttassék. Az kétségtelen, hogy a nemzet- 
válság e szomorú éveiben sikerült is tervét megalapozni, sőt 
nagyrészben meg is valósítani. Azonban a terjedő protestántiz- 
must gyökerestől kiirtani: lehetetlen volt, hiszen Erdély kultu- 
rája ez időben éppen a nyomorgatott szászok birtokában vala. 
A magyarság főleg nyerstermelő és katona, a szászság kereskedő 
és iparos; annak vagyona inkább az ingatlan terület s jövedel- 
mének nagysága a keresettől függvén, a szászok üzérkedésére 
volt utalva. Ezek kezében volt a pénzérték, háborus idők leg- 
biztosabb kincse. E foglalkozás tájékoztathat szellemi állapotukról. 
Egyfelől a németekkel való rokonságuk, másfelől foglalkozásuk 
s a külföldi nagyobb vásárokon való gyakori megjelenésük a 
szászoknak biztosította a legfejletebb intelligeneziát. Náluk e 
lutheránizmusnak nemzetiségi aspirácziókkal összekapcsolás: 
tehát nem vala öntudatlan. 

Ám voltak a szászok között igen sokan, főleg Besztercze 
és Kolozsvár vidékén, kik szász eredetük mellettis jó magyarok 
akartak lenni, foglalkozásuk, iskolázottságuk ép oly intelligen- 
cziát biztosított részükre is, mint a többieknek. Ezek csakhamar 
átlátták, hogy Brassó, Szeben és Meggyes-vidéki rokonaikkal 
egy uton nem haladhatnak. Heves benső küzdelmek után kezdték 
meg a különválást s akkor is lehetőleg úgy, hogy a separatio 
ne legyen feltünő. E magyaros mozgalom vezére Dávid Ferencz 
volt, ki ekkor lépett be nemzeti történetünkbe, hogy annak 
három évtizeden keresztül egyik irányítója legyen. 

Erdélyben a régi jogrend szerint mindaddig, mig csak a róm. 
katholikus vallás volt ismeretes, a gyulafehérvári káptalanhoz 
kellett beszolgáltatni a papi tizedet. Leszámítva a késedelmi 
vagy jogtalan kiróvás elleni pereket, arra soha sem volt eset, 
hogy valaki e törvényes kötelességét ne teljesítette volna. Más 
lett azonban a helyzet a lutheri reformáczió terjedése után. A 
helységek, melyek az uj hitet elfogadták, megtagadták a kápta- 
lannak fizetendő adót. A káptalan valamelyik hatalmas s az 
ő pártján levő főur segítségét szokta ilyenkor igénybe venni. 
Igy történt ez Besztercze vidékén is. Háportoni Forró Miklós 

petresi földbirtokos — papjának, Dávid Ferencznek, ösztönzésére 
— nem fizette meg a köteles tizedet. Ezért Vitéz Miklós fehér- 
vári kanonok s kincstartó 15583 április 22.-én pert inditott ellene. 
Vádjában a tartozáson kivül olvasható, hogy a biróság által 
birságul reá rótt 200 forinttal is késlekedik. Meggyes Ferencz 
nagyprépost — kinek ilyen ténykedésről ez az utolsó tudósítás 
— felkérte Báthori András főurat a követelés behajtására. Báthori 
az elintézést Baládfi, Korong, Miske, Kulcsár és Csekelakira 
bizta. Azonban, úgy látszik, minden eredmény nélkül, mert az 
egy hónap multán (1553 május 29) kinevezett tényleges püspök, 
Bornemissza Pál is küldött levelet ez ügyben. Ő már nem elé- 
gedett meg a dézsmával, hanem a protestáns ujitásokat is 
kifogásolta. A szászok erre azt felelték, hogy a régi templomi 
berendezésből az oltárokat, faképeket, ékességeket, a czifra papi 
ruhákat kihordották, a keresztségben a babonázásokat, ördög- 
üzést és kereszthányást eltörülték. Bornemissza megbotránkozá- 
sának ujabb püspöki körlevélben adott kifejezést, felszólítva a 
reformokhoz hajló minden eklézsiát, hogy bűnbánólag térjenek 
vissza régi egyházuk törvényeihez; a mennyiben pedig felfo- 
gásuk a régi hagyományokon ujitást kivánna, az ujitásokat 
mindaddig ne hajtsák végre, mig az e czélra összehivandó 
gyulafehérvári zsinaton kivánságukra választ neni kapnak. 
Besztercze vidéke (Nösnergau), hová Petres is tartozott, 
1554 nov. 1—5-én a széki partialison határozott ez ügyekben. 
A tárgysorozat első pontja Hebler Mátyás szász lutheránus 
püspökké választatásának tudomásul vétele volt, a mivel kap- 
csolatban fölolvasták a szebeni zsinat rendelkezéseit is. Ennek 
első pontja: az uj nestorianizmus minden követői s az összes 
sakramentáriusok, t. i. Berengar, Wieclif, Carlstadt, Zwingli, 
Oecolampad, Kálvin, stb. tanításainak vallói, ezek között külö- 
nösen Stancaro és Kálmáncsehi elitéltetnek s Melanehton uta- 
sitása folytán a biblia rendelése szerint világi hatóság által 
büntetendők. A továbbiakban rátértek Bornemissza leveleire. 
Válaszuk első részében azon csodálkoznak, hogy a püspök olyan 
szigoruan megdorgálta őket, holott az udvarában s velük egy 
hiten levőket nem vette észre, valamint visszautasítják azt a 
gyanut, hogy ők zsidózók volnának, mivel ragaszkodnak a 
szentirásnak igaz értelméhez; a második részben kijelentik, 
hogy ők örömmel fogadják a gyulafehérvári zsinatra való meg- 

hívást, mert az egyházban tényleg sok ujitás szükséges, az 
ujitandókat — jelenlegi hitük s tanaikról vallástételüket (itt 
talán Honter Formulájáról van szó) - könyv alakjában mellé- 
kelik. Ilyen válasz után Bornemissza valóban nem várhatott 
békés megegyezést, ezért az igért zsinatot nem hivta össze: 
minek első következménye az volt, hogy Besztercze vidéke 
végleg elszakadt a római egyháztól s folytatta a reformokat 
aképpen, hogy Krisztus testének a kenyérben való jelenlétét, 
az idvességnek a szentségekhez hit nélküli kötését, a fülbe- 
gyónást s a betegek gyóntatását eltörülte. 

A Kolozsvárról eltávozott Stancaro ekkor ecsedi Báthory 
György pártfogását élvezte. Azonban a reformáczió már sokkal 
előrehaladottabb stádiumban volt, semhogy a fölkeltett izgalmak 
elől félre lehetett volna állani; sőt éppen Báthory György volt 
az, a ki nyilvános zsinatot rendelt el 1555 február 24.-re Erdődre. 
Ha Stancaro .helyt tud állani magáért, úgy érdemes a további 
pártfogásra; ha nem, hát vezesse sorsa! Melanehton hivei oly 
nagy számban gyültek e helyre, hogy másnak szóhoz jutni 
alig lehetett. Csoda-e, ha ily körülmények között elitélték a 
,hamis tanitókat" ? Stancaro, kit személyileg is érintett a széki 
s erdődi végzés, könyvet irt ellene. Tiltakozott elítélő jogosult- 
sága ellen; kétségbe vonta, hogy azok megtudták volna érteni 
az ő tanitásait; újra elmondta, hogy szerinte Krisztus nem isten, 
hogy isten égben lakozó lényeg, melynek az istenség, atyaság, 
fiuság, lélek, stb. csak megnyilvánulási formái, abszurdum, 
hogy akár isten, akár az ő egyik attributuma, a Fiu, bármily 
formában jelen lehetne az urvacsorában. E tiltakozását a szen- 
vedély hevében sértő kifejezésekkel tetézte; Melanehtont, ki 
1558-ban Doctrina de Mediatore eczimen előadásokat tartott, 
1554-ben Responsio de controversiis Stancari cz. pedig könyvet 
adott ki ellene, épp úgy nem kimélte csipős megjegyzéseitől, 
mint nem a mult idők szentatyáit vagy századának kiváló- 
ságait. A kihivást Dávid Ferencz fogadta el s mint ekkor már 
kolozsvári iskolaigazgató, Dialysis scripti Stancari cz. könyvet 
irt ellene. Szemére lobbantotta, hogy éppen csak a széki végzés 
ellen van kifogása, holott Lengyelországban, Frankfurtban s 
Bártfán nyilvános vitában legyőzetett ; aztán meg az sem igaz, 
hogy csak Széken hoztak ellene végzést, hiszen ugyanez meg- 
történt — Szebenen kivül — az óvári, tályai és erdődi gyűlé- 

seken is. Rámutatott arra, hogy mind e gyülöletességnek 
Stancaro elvakult rabbinizmusa az oka; mert ért a héber 
nyelvhez, hát önmagát bárkinél tudósabbnak állítja. 5 még ő 
gyanusit másokat arianizmussal, holott nem akarja észrevenni, 
hogy az ő egyetlen, megoszolhatatlan, öröktől való s részeire 
nem osztható istensége a legcardinálisabb arianizmus. Az is 
oknélkül fáj, hogy elitélői Filippisták, hiszen Melanchton jelenleg 
többet használ isten igaz egyházának e földön annál, a mennyit 
Stancaro észszel fel tud érni. Hogy ő volna a lengyelek refor- 
mátora, nem lehet dicsekvés tárgya, mert hivei a gyalázatnak 
hivei. Avagy azt, a ki megveti a régi atyákat s a szentkönyv 
jeles magyarázóit, sőt talán magát a bibliát is, ellenben saját 
ingeniumát állítja a dolgok mértékéül, lehet-e gyalázkodó fel- 
fuvalkodottnál egyébnek nevezni? Kétségbe vonni egy olyan 
állítást, melyért eleddig sok ezeren martyr halált szenvedtek: 
esztelenség; s mert Stancaro mégis ezt teszi, a világi hatóság 
joggal üldözi. 

Az erdődi végzés nemcsak Stancarot fosztotta meg lelkészi 
állásától, hanem Kálmáncsehi Sánta Márton debreczeni papot 
is, ki a terjedő zwingliánizmusnak vala egyik első hirdetője. 

I vitatkozásoknak a szoros értelemben vett theologiai szem- 
pont mellett egyéb, annál nem kevésbbé fontos jelentősége is 
volt: a szint vallott magyar protestánsok tömörítése. A Meszes- 
hegységen inneni földterületnek, Erdélynek, a széki; a Meszesen 
túli területnek, Magyarországnak előbb az óvári, majd az erdődi 
zsinaton nyilt alkalma kifejezést adni magyar szellemü protes- 
tántizmusának. A vallás terén való nemzeties mozgalmat nyo- 
mon követték a politikaiak. Úgy látszott, hogy Martinuzzi meg- 
gyilkolásával s Castaldonak betelepülésével a római katholikus 
és királyi reactio diadalmaskodik Erdélyen. Hiszen Izabella, 
miután János Zsigmondnak eljegyezte Ferdinánd legkisebb 
leányát, 1551 julius 19.-én aláírta a hires szerződést, mely sze- 
rint fia apai örökségét elcseréli az oppelni és ratibori herczeg- 
séggel s cserében Erdélyt örökre átengedi Ferdinándnak. Mar- 
tinuzzi helyét a püspökségben Abstemius Bornemissza Pál fog- 
lalta el. Petrovics Castaldonak adott helyet. A vajdai méltóság 
előbb Báthory Andrásé, majd Dobó István és Kendy Ferenczé 
lett. A multból nemcsak a rendszer, de a személyek is mind 
kicseréltettek. Ferdinánd a hozzá küldött jelentésekből azt hihette, 

hogy uralma Erdélyben ez által végleg megszilárdult. Pedig e 
jelentések hamisak, emberei erőtlenek, politikája sekélyes s az 
ellene támadt közhangulat egyre izmosabb volt. Azon pilla- 
natban, melyben a barát életét kioltották, halálos csapást mértek 
Ferdinánd erdélyi uralmára s rázudították az ellenséget az ország 
oly vidékeire, melyek abban a tiz esztendőben, midőn a török 
Magyarország nagy részének urává lett, másik részét pedig fel- 
dulta, úgyszólván teljesen bántatlanul maradtak.1 Castaldo jól 
érezte helyzetének gyöngéjét s 1553 márcziusában elhagyta 
helyét. Kendy Antal, ki a nemzeti pártnak ez időbeli feje vala, 
e körülményt alkalmasnak tartotta Izabella ügyének diadalra 
juttatására, azonban Petrovics késlekedésén megtörött szándéka. 
Különben is a török tudta s beleegyezése nélkül egyetlen lépést 
sem volt tanácsos megtenni. Másfelől a porta a legnagyobb 
jóindulattal közeledett a nemzeti párthoz: János Zsigmondnak, 
ha visszatér, birtokául igérte atyja összes földterületét ; Petro- 
vicsot 1554-ben Lugos és Karánsebes vidékének ujólag urává 
tette; Ferdinándot ismételten felszólitotta Erdélyről való lemon- 
dására. Mindezen intézkedéseit a perzsákkal kötött béke után 
azzal tetőzte, hogy ráizent az erdélyi urakra: vagy visszaültetik 
János Zsigmondot a fejedelmi trónra, vagy pedig kegyelem 
nélkül végig pusztitja földjüket. Hontolgatásra nem volt idő. 
Az 1556 februári tordai országgyűlés Izabellát követek által 
hazahivni határozta. Ferdinánd ügyét e veszendő időben csak 
Dobó István és Bornemissza Pál képviselték, minthogy Kendy 
Ferencz Izabellához pártolt. Petrovics még e hó végén elhagyta 
Lugost s a dobrai hegyeken át Gyulafehérvár ellen, majd az 
ostromot Balassára bizván, Szászsebesre ment, hol a már együtt 
levő országgyűlés véglegesítette őt kormányzóságában. E gyü- 
lésnek más végzése is volt, nevezetesen az, hogy a kik nem 
akarnak meghódolni János Zsigmondnak, fegyveres erővel üzet- 
nek ki birodalmából. E végzés főleg Ferdinánd vezetőt illette. 
A nem fizetett zsoldosoktól cserben hagyott Dobó Szamos- 
ujvárba zárkózott s kérte elbocsáttatását; Bornemissza a feje- 
delmi csapatok kezébe került Gyulafehérvárból Gyaluvárába 
menekülvén, irta Nádasdy nádornak : , Nincs itt már urunknak 
egy falucskája sem. Hivjanak vissza, mert engem nem a püspöki 

erődök várnagyává, hanem püspökké neveztek ki". Vágya 
junius 11.-én teljesült. Eltávozott, jegyzé meg róla Forgách, 
sirótollán kivül semmije sem maradt Erdélyben". Taipalatnyi 
földje sem, mert a szászsebesi végzés értelmében minden vagyo- 
nát lefoglalták. E birtokelkobzás végső csapás volt a már régóta 
haldokló erdélyi római katholikus egyházra. 

A mily mértékben nőtt János Zsigmond pártja, oly mér- 
tékben apadt Ferdinándé. Bebek Ferencz és György, Báthory 
György, Perényi Gábor és Ferencz, sőt titokban maga Báthory 
András is elhagyta. Ily körülmények között nem maradt más 
hátra, mint a porta előtt szóbeli kijelentések után junius 14.-én 
irással is documentálni Erdélyről való lemondását. 

Ezzel az önálló nemzeti fejedelemséget gátló utolsó akadály 
is eltünt s úgy látszott, hogy Izabella birodalmában teljes lesz 
a béke. Azonban a sors láthatatlan bajokról gondoskodott. A 
nemzeti mozgalom másik vezetője, Petrovics Péter, aldunai isko- 
lájában olyan hitet taníttatott; mely ellenkezett a római és wit- 
tenbergi fölfogással. E nézet vallóit közönségesen sakramentá- 
riusoknak nevezték s Kálmáncsehi Sánta Mártonhoz füzt 
1556 februárius 22.-én Kolozsvárra érkezvén, Petrovics magával 
hozta Kálmáncsehit is. Nem ismerjük eléggé tanításait, de abból, 
hogy Petrovics és Kendy Ferencz az ő útasítására tisztíttatott 
meg igen sok templomot a szent képektől és oltártól, azt gya- 
nítjuk, hogy a svájczi reformáczió előhirnöke volt hazánkban. 
Személyét régebbről ismerték, hiszen nem is olyan régen volt 
a gyulafehérvári káptalani iskola igazgatója, maga Dávid Ferencz 
is tanult tőle; sátoraljaujhelyi, munkácsi, beregszászi, sőt deb- 
reczeni szereplésének is sok tanuja él e városban. A krasznai 
plébános, Szegedi Lajos, vele együtt tanult a krakkói egye- 
temen, Meg is látszik rajta, mert ő is olyan sakramentárius, 
mint Kálmáncsehi. Legalább Dávid Ferencz, ki kathedráját 
1556-ban a szószékkel váltotta fel, egyszerre tiltakozott mind- 
kettőjük igehirdetése ellen. Az előjeleiben már észrevehetőleg 
mutatkozó nyilt vitatkozást október 27.-én a kormánytanács 
kinevezése akasztotta meg. EK szerint az ország kormányzója 
Petrovics Péter lett, kanczellár Csáky Mihály, tanácsosok 
tizenhaton, Ha Kálmáncsehinek Petrovics volt protectora, Dávidé 
Csáky Mihály, kit először mint gyulafehérvári kanonokot ismert 
s ki öt évvel előbb költséget adott a Heltai-féle biblia első 

kötetének kinyomatására. Ő támogatta most is a kolozsvári 
lutheránus papokat, mikor julius végén könyvet adtak ki a 
sakramentáriusok ellen. Ám, hiába volt mindez; hiába Hebler 
tiltakozó  Ellenboronja is, Kálmáncsehi nemhogy elhallgatott 
volna, sőt Kolozsvár piaczán a keresztelő medeneze helyett 
sertésvályuból keresztelt, mondogatván, hogy ez a keresztény 
szabadság. Mindkét fél a november 25.-iki országgyűléstől várta 
a viszály lecsillapítását. 

Jellemző, hogy a római katholikus Novicampianus Albert, 
a királyfinak nevelője, a kolozsvári országgyűlésen arianusoknak 
nevezte a sakramentáriusokat, éppen ugy, mint egy évvel előbb 
Dávid Stancarot. A gyülés a várt békéltetést elhalasztotta, 
ellenben elhatározta, hogy a püspökség, prépostságok s kon- 
ventek lefoglalt javait secularizálja s azoknak jövedelmeit az 
ország szükségleteire fordítja; továbbá, hogy mindenki azt a 
hitet követheti, melyet akar. Nagyjelentőségű elv rejlik e két 
végzésben. Az 1556 november 25.-iki országgyűlésen kimondott 
secularizáczió az egyházegyenlőség megalapozása volt.! Ettől 
kezdve Erdélyben megszünt az államvallás fogalma, minden 
egyház hivatalos lehetett, ha a törvényhozás elismerte ; a miből 
önkényt következett, hogy a törvényesen elismert egyház hit- 
elveit tetszése szerint nem változtathatta meg. Valamint, hogy 
a cujus regio, ejus religio elvének épségben tartása mellett, 
bárkinek szabadságában állott előbbi hitét jobb meggyőződés 
után újjal cserélni föl. 


(Folytatása következik.) 


! Pokoly J.: Az erdélyi református egyház története . IV. köt. Buda- 
pest, 1905. 3—16 Il. 


DR. BoRBÉLY ISTvÁN. 


Az unitárius egyház megújhodása Lázár István 
püspöksége alatt." 


A leopoldi diploma 1691-ben Erdélyt a Habsburgok uralma 
alá vezette. Ezzel nemcsak az erdélyi fejedelemségnek, hanem 
Erdély önálló életének is vége lett; ilyet legalább is a 18. szá- 
zadban nem élt, sőt sokkal alárendeltebb helyzetbe került, mint 
Magyarország. Nem volt elég, hogy külön kormányszékünk volt, 
melynek kebelébe tartozott a vallásügyi bizottság, mely nem 
annyira a vallásügyek rendezésével, mint inkább az e tekintet- 
ben Bécsből kapott parancsok kérlelhetetlen végrehajtásával 
foglalkozott; nem volt elég — mondom — külön kormány- 
székünk, hanem itt volt Nagyszebenben a katonai főparancs- 
nokság is. Azért, hogy megvédelmezzen minket és jogainkat? 
Nem! hanem, hogy a mennyiben oly dolog adja elő magát, 
melynek végrehajtására erdélyi ember nem vállalkozik, hajtsa 
végre azt a katonai főparancsnok. 

Erdély önállóságának megszünése s a Habsburg-ház uralma 
reánk, unitáriusokra nézve a szenvedéseknek végetlen kálváriája. 
A 17.-ik századot Kolozsváron óvári iskolánk erőszakos elvéte- 
lével zárjuk. A 18.-ik század csapást csapásra hoz, elnyomást 
elnyomatásra küld, úgy, hogy Isten különös gondviselésének s 
az őseinkben rejlett nagy lelki erőnek köszönhetjük, hogy egészen 
meg nem semmisültünk. Enyhületet, —- enyhületet és nem igaz- 
ságot -— csak e század utolsó része hozott reánk. I. Lipót elvé- 
tette Kolozsvárt óvári iskolánkat; a 18. század elején III. Károly 
1716—18. években a kolozsvári főtéri templomot ama plebániai 


: Tanári székfoglaló; telolvastatott 1910. május 28. 

Ismétlések elkerülése szempontjából itt jegyzem fel a használt forrás- 
munkákat. Uzoni—Kozma : Hist. Unitar, Jakab Elek: Kolozsvár tört. Leg- 

épülettel egyetemben, melyben egykor Socinus Faustus kémke- 
dett Dávid Ferencz felett, hogy Blandrata halálthozó kezei közé 
juttassa a nagy reformatort. Eme két év alatt a kolozsvári 
ekklésia, mely élete, lelke, fentartója volt eddig az egész uni- 
tárius egyháznak, mely nevelte ifjainkat s bocsátotta az egy- 
ház egyetemének rendelkezésére; két év alatt — mondom — 
minden vagyonától megfosztatott, a szó szoros értelmében semmi 
nélkül hagyatott. Sok inás veszteségünk között már csak a 
dézmanegyed elvesztése évi 15.000 frt jövedelemtől fosztott meg. 
III. Károly és Mária Terézia alatt templomaink-, iskoláink- , 
temetőhelyeinknek a katholikusok által történt elfoglalása napi- 
renden volt. Sokat, sokat veszítettünk anyogilag, de szellemi 
csapást is mértek reánk: könyveket nyomatnunk alig volt sza- 
bad, ifjaink külföldre nem mehettek, iskolákat nem épithettünk, 
s egy unitárius ember szellemi nivóját és müveltségét nemhogy 
magasabb hivatalra, hanem még falusbiróságra sem tartották 
elegendőnek. A nagy elnyomatás, a nagy szenvedések idején 
voltak ugyan nagy püspökeink, szervező talentumaink, kitartó 
erőink egyházunkban, mint pl. Szentábrahámi Mihály és Ágh 
István püspökök, mindamellett is számunk nagyon megapadt, 
úgy, hogy 1773-ban, mikor II. József, mint trónörökös Kolozs- 
várt jártában, informáltatta magát az unitáriusok létszámáról, 
csak 7642 családfőről és összesen 30 ezer unitárius lélekről 
szólhattunk. 1716 óta kolozsvári és tordai gimnáziumaink még 
csak megvoltak valahogy s az elemi oktatáson is segitettek 
úgy, a mint lehetett, de új templomépitésről egész II. József 
uralkodásának kezdetéig — legalább a mennyire az adatoknak 
utána járhattam — egyházunkban sehol még csak említés sin- 
csen. Bizonyára tudták elődeink, hogy új templomokat a III. 
Károly és Mária Therézia idejében nem maguknak, hanem 
másoknak épitettek volna. Sőt maga II. József is azt rendelte 
még 1787-ben is, hogy a mely községben két felekezet van, a 
meglevő templomban tartsák mindketten az istentiszteletüket, 
s hogy ne lehessen két templom, ezért nem kell az újnak 
építésére segédkezet nyujtani. Lehet, az vezette erre az ural- 
kodót, hogy szokjanak hozzá a felekezetek az egymás iránti 
türelmességhez, de lehet az is, hogy elnyeletni akarta a nagyobb 
hallal a kisebbet; mindemellett is II. József uralkodása idejére 
több templom építésnek és javitásnak a munkába vétele kezdődik: 

II. József uralkodásával új időszak nyilik meg az unitárius 
egyház életében; egy időszak, melyről elmondhatjuk a költővel, 
hogy ,a kizajlott búfelhőkön szép szivárvány támad". Az uni- 
táriusoknak, a tőlük 1716—18. évben elvett főtéri templom- és 
iskolájokért 5000 frt igértetett; ezt nem kaptuk meg soha, 
de legalább megszünt a templomok, iskolák és temetőhelyek 
elfoglalása; sérelmeink bizonyos mértékben orvosoltattak, mert 
embereink előbb a kisebb, később a nagyobb hivatalokra jelöl- 
tettek. Nem bántotta elődeinket az, a miből a más két protestans 
felekezet nagy kérdést csinált; nem bántotta az, hogy az elrendelt 
hat heti oktatás miatt nem gyarapodhatott számuk; ők örültek, 
mint Jakab Elek találóan jegyzi meg: ,hogy élniök végre meg- 
engedtetett". Szentábrahámi Mihály püspökünk ,summa uni- 
versae theologiae" czimű munkájának kinyomatása megenged- 
tetett, sőt, a mi talán soha se azelőtt, se azután unitárius művel 
és éppen theologiai művel, meg nem esett, e munka szerény- 
sége, világossága és másokkal szemben tanusitott türelmes irás 
modora okán, más felekezetek elé is legfelsőbb helyről jött 
ajánlat folytán, követendő példa gyanánt állíttatott. 

Agh István püspökünk, mint Mózes a Nebó hegyéről, csak 
benézhetett az igéret földére; a sok szenvedés, a sok pusztitó 
láz után, mely egyházunkat érte, csak éppen hogy nehány 
nyugodt, mély lélekzetet vehetett s egy szebb jövő fejlődésére 
reménységet nyerhetett; a továbbiakban, az erős munkában már 
részt nem vehetett ; nagy támasza, a jeles főcurator, Petrichevich- 
Horváth Ferencz mellől a halál 1786. januarius 21.-én elragadta. 

1786. aug. 22-től Nagyajtai Lázár István foglalja el a 
püspöki állást s folytatja hivatalát 1811-ig. Egy negyed századra 
— 25 évre — terjedt püspöksége ; annyiidő e diszes állásban, a 
mekkorát előtte még csak Beke Dániel ért el (éppen 25 év) s 
túllépni azon csak Almási Gergely Mihály- és Ágh Istvánnak 
engedte meg az isteni gondviselés, előbbi 32, utóbbi 28 évig 
levén viszontagságos, testi, lelki erőt próbára tevő időkben 
egyházunk püspöke. 

Lázár István püspökségének idejével új korszak nyilik 
meg egyházunk életében; egy korszak, a melyet új élet kezdeté- 
nek: nevezhetünk egyházunk történetében. Lázár Istvánt a nagy- 
ajtai zsinat választotta püspöknek 1786-ban; rector-professor 
volt a kolozsvári collégiumban s egyszersmind vice-generalis 

notárius Kovácsi Tamás főjegyző mellett. Uzoni-Fosztó hang- 
sulyozva jegyzi meg e püspök választásáról, hogy az unitá- 
riusoknál az volt eddig a szokás, hogy a főjegyzőt választották 
meg püspöknek. Nagyajtán a választást megelőzően P.-Horváth 
Ferencz főcurator, mint elnök előterjesztésére, tekintettel Kovácsi- 
nak öreg korára s elgyengülésére, mit ő maga is elismert és 
tekintettel arra, hogy az akkori súlyos és válságos időben a 
püspöki terhes kötelességeket megfelelően nem vihetné, előre 
kimondják, hogy Kovácsira nem fognak szavazatot adni. Ennél- 
fogva egyhangulag Lázár István választatott meg. Nagy, jeles 
és beszélni szerető szónok volt; későbbi irók közkedveltségű és 
erélyes közigazgatást gyakorló embernek jellemzik. Ő egy sze- 
mélyben püspök s mipt a jegyzőkönyvekből kiderül, Kolozsvár- 
nak és a környékbeli ekklézsiáknak esperese, a kollégiumnál 
rector és professor volt, még pedig egy ideig az előde, Ágh 
István részére megállapított 180 mírt évi fizetésért. 1797-ben 
két utóbbi hivatala alól felmentését kéri, mert ,tehetetlennek 
látja magát püspöki sok hivatala mellett közben jövén gyakor 
izben esni szokott gyengélkedése is, a professori és rectori terhes 
hivatalokat is minden fogyatkozás nélkül folytatni". Ez állások- 
ból azonban, mivel más rector alatt a püspök, mint professor, 
nem szolgálhat, csak 1798 ban mentik fel, a mikor Körmöczi 
János hazajövén Göttingából, a mathesist és fizikát, mint a 
püspök tantárgyait átveszi. A püspök fizetése most Lázár István 
személyéhez kötve 1000 mírtban állapittatik meg. A püspököt 
P. Horváth Ferencz főgondnok és Zsuki László kollégiumi 
inspector-curator nagyra becsülték s valószinüleg nagy része 


van neki abban, — hiszen ő is kapott Zsukitól bizonyos hagyo- 
mányt — hogy Zsuki László a vagyonát egyházunknak hagyta 


és hogy P. Horváth Ferencz, mint Zsuki sógora, egyezségre 
lépett az egyházzal arra nézve, hogy az esetben, ha a fiscus 
az örökséget perrel támadja meg s a vagyont el kell vesziteni, 
az egyház legalább is tetemes pénzbeli segedelemhez juthasson. 
Lázár István buzgó, erős munkás és munkabiró ember volt; 
püspöki vizsgálattal bejárta összes egyházközségeinket és szépen 


, gyüjtött kolozsvári ecollegiumunk és a kereszturi gimnasium 


részére ; fegyelmezte önmagát, de szigoru fegyelemben tartotta 
a Consistoriummal egyetértően az egyházközségeket, espereseket 
és belső embereket; egyes vitás kérdéseket mély bölcsességgel, 

tapintatos eljárással és a dolgok szövevényébe beható elme- 
éllel tudott megoldani s még ellenségeit is meggyőzni. Oly 
talpraesett és határozott, alkuvást nem ismerő intézkedések 
tétettek alatta, melyek bármely kornak is becsületére válnának 
s melyek tényleg például szolgálhatnak bármely testületnek a 
szerető és bölcs kormányzásban. 

Irodalmi munkája nemsok maradt hátra, e különben jeles 
tehetségű, külföldön philosofiai doctoratust szerzett püspökünket 
fölötte nagymértékben vette igénybe egyházunknak a megnyilt 
szabadabb szellem hatásának megfelelő szervezése és közigaz- 
gatása. légyes egyházi beszédein kivül két munkáját őrzi kéz- 
iratban a sz.-kereszturi gimnázium könyvtára. 

Hittan tekintetében nemcsak hogy mód és alkalom nem 


nyilt egyes kérdésekkel behatóan foglalkozni, — minden időt a 
belső épitésmunkája vevén igénybe — hanem sem eszélyes, sem 


tapintatos nem lett volna most oly dolgokkal foglalkozni, melyek 
létünket ujra veszélyeztették volna, hiszen csak most nyerénk 
engedélyt még arra is, hogy élhessünk. A mint hittételeinket 
az 1579. évi Blandrata-féle hitvallás megszabta, a mint azokat 
az erdő-szentgyörgyi zsinat (1618) és a dézsi egyezkedés (1638) 
módositotta és előirta, a mint azokat Szentábrahámi Mihály 
a csak nem rég (1786) kiadott ,Summa universae theologiae 
secundum unitarios" ezimű művében értelmezte és magyarázta ; 
úgy tartotta meg és úgy hagyta a későbbi időkre Lázár István 
püspökségének kora is. 

A külső életben, a külmissió tekintetében éppenséggel 
semmit sem tehettünk azon kivül, minthogy egyszerű, szerény, 
de serény munkálkodásunkkal magunkról jelt adva, magunkat és 
vallásunkat ismertetni törekedtünk. Azonban nagy és lázas 
munka folyt — mintha százados mulasztást visszapótolni akarna 
egy hatalmas óra — benn az egyház életében, a belmissio terén. 
Erre volt most a legnagyobb szükség; orvosoltatni kellett a sok 
sebet, ,melyet rajtunk annyian, legfőkép pedig a katholikusok 
ejtettek". 

Pár panaszt csupán izeletőül megemlitek. Ilyen volt pl. az, 
hogy Korondon templomozás alatt a katholikusok lövöldöztek, " 
s a toronyépítést akadályozták. Kőröspatakon az elvett templom 
helyett, a r. kath. egyház nem akarta az ujonnan épitendőnek 
feleköltségét állani. Arkoson a község külön temetőhelyet adott 

a község kellős közepén a r. katholikusoknak s.ezek mégis a 
kőröspataki plebanos biztatására az unitárius templom mellé, a 
bástyák tövébe temetkeztek. Ez utóbbi orvoslásáért megkeresték, 
nemcsak a r. kath. püspököt, hanem a külső hatóságot is, s csak 
igy nyertek orvoslást. Sérelmünk sok volt, valamint az egye- 
sek, úgy az egyházközségek és egyházunk egyeteme részéről is. 
5 II. Lipót országgyűlést hivatván, és a sérelmek orvoslását is 
igérvén, a feiső-rákosi zsinat 1790-ben intézkedett, hogy , mind 
az egyeseken, mind a vallásunkon és közönségünkön esett sérel- 
meket — de olyanokat, melyeket bizonyitani lehet — az esperes 
és inspector-curator több értelmes emberrel irja össze, az egészet 
foglalja össze a Kepres. Consistorium s azt adják be az ország- 
gyüléshező. A sérelmek összeirására maga P. Horváth Werenez 
főgondnok is tett javaslatot, de még behatóbban foglalkozott 
ezzel egy kiküldött bizottság, melynek javaslatához képest — 
megszerezvén a gubernium ajánlatát is — Lázár István püspök 
és Sikó István a felséges udvarhoz küldettek 1792-ben sérelme- 
inknek személyesen leendő előadására és azokra orvoslás kérésre. 
A püspök megával vitte Bécsbe M.- Vásárhelyről Kozma Mihály 
történetirónknak fiát is Kozma Józsefet — később jeles ügyvédet — 
kinek önéletiratából tudjuk meg, hogy3 hó és3 napig ültek Bécsben. 
Hz utazás költségeire a Maróthi-féle hagyományt használták fel, 
melyet később visszapótolni határoztak. Helyre pótolták-e? Nem 
tudható. Minő sérelmeink voltak felsorolva, mi volt a Bécsbe 
járás eredménye? Bár jelentést tett a püspök, azokat még- 
sem tudhatjuk; valószinüleg óvatosságból nem irták jegyző- 
könyvbe, kötelesek levén jegyzőkönyveinket a kormányszéknek 
beküldeni. Hogy azonban sérelmeink között az iskolaügyre kiter- 
jeszkedtek, bizonyitja az, hogy 1792-ben az Udvarhely környéki 
unitárius közönség arra kérvén a Consistoriumot, hogy állittassék . 
Székely Kereszturra egy gimnázium azok részére, kik távol 
vannak Kolozsvártól és Tordától, a  Consistorium azt a választ 
adja, hogy ,szorgalmatoskodott eziránt a Consistorium és a 
közelebb tartott országgyűlésben fel is adta ezen dolgot a közön- 
séges egyházi sérelmek rendiben; legyen tehát az instáns kör- 
nyék illendő várakozásban, mig ezen feladására felsőbb rendelést 
vészen a Consistorium". Hogy egyes átállásoknál, házaságköté- 
seknél is estek sérelmek hol egyeseken, hol lelkészeinken: erre 
nézve több jegyzőkönyvi pont nyujt adatot. A Consistorium 

nagyon bizhatott sérelmeinknek orvoslásában, mert mindenkit 
azzal int türelemre, hogy várják be, mig felsőbb helyről e tekin- 
tetben rendelést veszünk. Sérelmeink azonban nem orvosoltattak, 
a miért Lázár István, most már egyedül, 1800-ban még egyszer 
Bécsbe megy. Mivel járt? azt sem tudjuk. De hogy valami 
nagyobb eredményt nem hozott, azt mutatták a későbbi ese- 
mények. 

Elfoglalt vagy bomladozó templomok helyett — mert ezeket 
tekintették elsőnek minden helyen, nem pedig pap- és tanitólaká- 
sokat — ujakat kellett építeni vagy ki kellett javitani. A pálosi 
és hidvégi egyházközségeink évről-évre gyengültek, már papot 
is alig kaptak; Lázár István mégis ezeket sem engedte, hogy 
keze alatt elpusztuljanak. Később elenyésztek. Mikeszászon 
(1810) új egyházközség alakult, ez is elenyészett azóta ; Maros- 
Vásárhelyt (1793) Maros-Szent-Királyhoz és Szász-Kégenben 
(1792) Kálhoz csatolva filiák alakultak. Fiátfalva sok vajudás 
után elszakadt $Sz.-Kereszturtól és anyaegyházközséggé lett 
(1799), ugyszintén Csekefalva is (1804); de már nehogy mind- 
kettő elgyengüljen, Ujszékelynek Alsó- Buldogasszonyfalvától való 
elszakadása s egyházközséggé alakulása meg nem engedtetett, 
pedig ott pap beköszöntés alkalmával még a harangkötelét is 
ellopták és ütőjét eldugták, csak hogy egy pap, a ki nem kizárólag 
az övék, be ne köszönthessen. Brassó is filiává akart alakulni, 
de csak később érhette el. Nem lesz talán érdektelen megemli- 
teni erről a következőket. Brassóba már rég idő óta sok uni- 
tárius cseléd került udvarhelyi, fejéri és háromszéki köreinkből 
s egyes családok is betelepültek. 1793-ban a Brassóban lakó 
székely leányok folyamodnak, hogy adjon a főconsistorium nekik 
fundust, a mivel ott egy házat vásároljanak s abban az isten- 
tiszteletet gyakorolhassák. A főconsistorium ezt mondá: ,nem 
lévén erre más mód, hanem Veress Sámuel úr buzgóságból igérte 
volt, hogy e szükségen segit s már házat is alkudott volt e ezélra 
— hát kerestessenek meg az örökösök, hogy a néhainak e tervét 
valósítsák meg". E határozatnak nem lett eredménye, mert 
1796-ban Brassóban lakó Székely Kata jelenti a főonsistorium 
nak: , hogy szolgák és szolgálók sokan vannak Brassóban s eszkö- 
zölje ki a főconsistorium, hogy vehessenek égy imaházat s 
mivel most Johannes Stein házában tartanak istentiszteletet, 
eszközölje ki a guberniumnál, hogy házára eső contributiója 

relaxaltassék." A Consistorium megdicsérvén, arra kéri Székely 
Katát, hogy a mig módját találná, legyen ezután is munkás, hogy 
imaházat szerezhessenek ; egyszersmind megbizza a köri esperest, 
hogy vizsgálja meg ,a könyörgők állapotjának kötelességbeli 
ügyeket". Mi történt tovább: nem tudható, de 1807-ben ezt olvas- 
suk:, Brassóban nascens ekklesia akar lenni, telket és 3 szobás 
lakást venni, erre kölcsön 2000 frtot kér a közkassából. 200 an van- 
nak azt irják". A Consistorium Maurer Sándor és Donáth Mihály 
köri gondnokokat küldi ki, hogy vegyék számba a hiveket, foglal- 
kozásukat s vizsgálják meg a kérdéses telket és épületet. Lázár 
István idejében, hogy valami egyéb történt volna e tekintetben, 
arra adat még nem került kezeim közé. 

Templom épités és javitás, néhol templom és torony, 
továbbá iskola, pár helyen csak torony épités és javitás össze- 
sen 38 egyházközségünkben fordult elő. Oly összeg e téren 
az akkori létszámunkhoz képest, a mit csak a legújabb kor mulhat 
felül, csaknem háromszor akkora létszámával. Az építési enge- 
dély kérők sorát Abrudbánya és Toroczkó kezdik meg, mely 
helyeken a templomok a Hóra és Kloskaféle lázadás alkalmával 
elpusztittattak. Aztán sorra jönnek Kolozsvár, Torda, Komját- 
szeg, (javitás). Pipe, Tordátfalva, Alsó-Boldogasszonyfalva, H.- 
Almás, Héviz, Szentmiklós, Mészkő, (torony), B.-Ujfalu, Kökös, 
Kolozs, Aranyos-Rákos, Komod, (torony). Kilyén, Kálnok, 
(nagyítás). Árkos, (torony). Alsó-Rákos, Szentábrahám, Sinfalva, 
Lókod, Sz.-Keresztur, (torony). Szabéd, Hom.-Ujfalú, Kissoly- 
mos, Kobátfalva, Csókfalva, Atosfalva, A.-Jára, Bordos, Var- 
gyas, Hom.-Szentmárton, Medesér, Ikland, B.-Körispatak. Egy- 
házközségeink kivétel nélkül mind szűkös anyagi körülmények 
közt voltak, hisz alig van pár a fennebbiek között, mely az 
épitkezést saját erején el tudta végezni; a legtöbb gyüjtéshez 
folyamodott; a hol nem volt sokra szükség, az gyüjtött csak az 
egyházkörben; a hol többre volt szükség, az az egyházközség 
az egész egyházban, avagy épen az országban rendezett gyüj- 
tést. Egyes egyházkörben vagy az egész egyházban gyüjtésre 
engedélyt adni a főconsistorium vagy zsinat joga volt; orszá- 
gos gyüjtésre engedélyért a guberniumhoz kellett folyamodni, 
a hol bizony nem egyszer tagadták meg a kérést, főleg, 
mikor már maga a felség is most egy csehországi vagy ausz- 
triai elégett község vagy város, majd árvíz károsult németek 

javára rendelt el birodalmi gyüjtést. Gyüjtöttek 1802-ben felség 
rendelet folytán a Váczi siketnéma intézet alapitására is, de 
1794-ben a csaknem teljesen leégett Torda javára, hol hiveink is 
sokat szenvedtek, már birodalmi gyüjtésről még csak szó sincs ; 
sőt a gubernium a kolozsvári templom építésére is az orszá- 
gos gyüjtést megtagadta, (1794), illetve elodázta, azon az okon, 
hogy nem 2—3 személyt neveztek ki gyüjtőnek, hanem kerü- 
letenként neveztek ki egyeseket az alamizsna beszedésére. Igaz, 
hogy 1795. és 1796.-ik években egyes ekklesiáknak gyüjtés 
iránti engedély kérését a consistorium is megtagadta, illetve 
elhalasztotta, egyfelől a szük terimés miatt, másfelől pedig, mert 
a háborus világ miatt a hadsereg részére a mit csak lehetett, 
mindent össze gyüjtöttek az országban. 

Nem cezélom kiierjeszkedni az egyes templomok építésének 
történetére, de a kolozsvári templom építése annyira fontos és 
egész egyházunk egyetemére nézve nevezetes, hogy erről pár 
sorban szólanom kell. 1716 óta, mikor a főtéri templom elvé- 
tetett, az unitáriusok, — mert módjuk sem volt az építésre, 
de, mert egy új templomot az elfoglalástól is lehetett félteni — 
magán házaknál és a mai városháza délnyugati részén levő 
épületben, szegénységükre való ezélzással, a gunyból Salamon 
templomának nevezett imaházban tartották istentiszteletüket. 
Főgondnok P. Horváth Ferencz inditványára azonban építéshez 
akart kezdeni az ekklésia. Csak több tanácskozás után tudtak 
megállapodni abban, hogy a templomot oda épitsék, a hol az 
ma áll, mely telket 1779-ben Nagy Mihály örököseitől S81 frt. 
98 pénzen vásároltak volt meg kántori teleknek és leányisko- 
lának. Izeket hátra helyezték az akkori Szappan, a mai Bras- 
sai utczába. Igy került a templom a Kollegium tőszomszéd- 
ságába 1792—1796 években. Az alapkő Lázár István imája 
mellett tétetett le. Az épités a költségvetés szerint az ácsmun- 
kán kivül 36.789 frt. 35 krba került volna ; de ezen jóval tulment 
s alig-alig tudta az ekklesia az építést befejezni. Gyüjtöttek e 
czélra, de a gubernium a gyüjtést csak Erdélyben engedélyezte. 
Mikor meglevő pénzük elfogyott, eladták a Salamon tem- 
plomát 6000 frtért, majd rákerült a sor más házakra s ,a Kismező" 
nevü iljusági játszóhelyre is, és végre a templom arany-ezüst kan- 
náira, poharaira. Az ekklésia igy is 16.000 frt. adósságot csinált. 
A cousistorium 10.000 frt. kölesönnel ment az ekklésia segit- 

ségére — 83000 frt. kölcsönnel segitette a tordai templom építé- 
sét 15, — de ennek kamatait is alig tudta fizetni, pedig bizony 
a kamatokra az egyháznak is nagy szüksége volt. Nehezitette 
az épitést az is, hogy a talaj hátul annyira ingoványos volt, 
hogy ezölöpökre kellett épiteni. Ezt tapasztaltuk az új kolle- 
gium épitésénél is. Végre a templom felépült, büszkeségére 
egyházunk egyetemének is. Hs a jótékonyságnak, szenvedéseknek, 
töprengő gondolatoknak, és soha eléggé nem becsülhető kitartás- 
nak veritékeivel megszentelve — Isten imádására is felszenteltetett. 

Nevezetes ez épités, mert a lengyel unitáriusok is segit- 
ségre jöttek. Imaházukat eladták, a templom épitésre áldozták 
s egyesült a magyar és lengyel ekklesia. Az 1660-ban beköl- 
tözött lengyel unitáriusok emlékét ma már csak az Unió-utcza 
déli részén, a Kötő-utezán tul levő második 3 ablaku kis épület 
őrzi és az abban elhelyezett emléktábla. Az idő vasfoga meg- 
fogja ezt is emészteni, s akkor a lengyel eredetü unitáriusok- 
tól nem marad más emlékünk, csak az — a mi azonban örök- 
emlékü, a mely mind végig élni fog s mely a legnagyobb — 
az Augusztinovich Pál alapítványa. A magyar és lengyel uni- 
tárius ekklesia egyesülése 1793-ban történt. S ha volt régebb 
szász és magyar, lett magyar és lengyel unitárius egyház : 1793 
óta hazánkban már csak tiszta szinmagyar unitárius egyház van. 

Miért épitették elődeink oly nagygyá kolozsvári templo- 
munkat? A jövő reménységében; mert 1793-ban a kolozsvári 
unitáriusok összes létszáma 850 volt. Ezt igazolja az, hogy 1793- 
ban a felség elrendelvén, hogy Kolozsvárt, a főbiró választásnál 
legyenek igazságos tekintettel az unitárius hitvallásra is, sőt ezt 
megelőzően 1792-ben a kormányszék rendelvén el, hogy a tiszt- 
ujitásnál legyenek tekintettel a négy bevett vallásra; a külön- 
böző felekezetek létszáma számba vétetvén, az unitáriusok közül 
850 lélek után — Kolozsvár összes lakóssága akkor 10.660 lévén, 
— csak egy emberünk választatott be a Tanácsba, s a négy 
szolgabírói állás közül egyet is meg nem nyerheténk, hanem ha 
szerveztetik egy ötödik, mit ajánltak is a kormányszéknek, az 
részünkre kilátásba helyeztetett. Ebből legalább is a Lázár István 
idejében nem lett semmi. 

A templomépités után nem sok idővel a kolozsvári ekklé- 
siának sikerült saját papilakot is szereznie, mit csaknem száz 

a status vette meg tartozás fejében árverésen Ajtai János és 
neje Nagy Zsuzsánnától s 1801-ben, mikor az ekklésiának a 
statussal szemben bizonyos leszámolása megtörtént, a status 
átengedte a telket az ekklésiának. Ezóta lett a kolozsvári uni- 
tárius papnak ujra rendes otthona, ott a templom és kollégium 
tőszomszédságában. 

Az ország sorsában fordulópont volt II. Lipót uralkodása, 
az alkotmánynak helyreállta. Az ország örömében az unitárius 
egyháznak — mint ilyennek — öröme is belevegyülhetett. Az 
1791- 92 évet egyházunk történetében gondviselésszerü időnek 
nevezheti minden elfogulatlan történetiró. , A sors nem akarta, 
hogy vigasztalanul teljék el a század, melynek elején a vallás- 
közönség mindenétől megfosztva, porigalázva és életerejében 
megtörve, az élővallási testületek sorából majdnem kitöröltetett. 
A mily kétségbeejtő és sötét volt az 1716—I18, oly vidám és 
reményre gerjesztő az 1791—92 év! Két év temette el másfél 
század keresményét és sikereit, kettő adta vissza azok egy 
részét, de vele s általa a szivekbe az élet hitét, a küzdés bátor- 
ságát. A köny felszáradt az arczokról, a soká vérzett seb 
behegett a lelkekben". Ily örömszavakban tőr ki a testestől-lel- 
kestől unitárius jeles történetirónk, Jakab Elek. Zsuki László 
hagyománya s alapitólevele adta neki az örömet. És igaza volt. 
Az unitárius egyház megujhodására senki sem tett annyit, mint 
Zsuki László. Csaknem 100 ezer forint értékü hagyománya 
óriási vagyon volt a szegénységhez, a kolduláshoz, a tengő- 
déshez, a lenézéshez, üldözéshez szokott unitárius egyháznak ! 
Merjen-e reményleni, higyjen-e saját szemeinek, felmerje-e emelni 
csüggedt fejét? Vajjon valóság-e avagy ábránd mindez ?... 
Es valóság volt. A nagy P. Horváth Ferencz hozzákezdhetett 
már dédelgetett eszméjének megvalósításához. A miről annyit 
álmodott, a miért annyit fáradott, sőt koldult is: most már 
hajlékot épithet a , múzsáknak és erényeknek". 

Egy századdal előbb óvári iskolánkból kivezettek ; a század 
elején a piaczi iskolánkból kivertek. 1712-ben még egy lelkes 
unitárius, Biró Sámuel, arról álmodozott, hogy felsőbb iskolákat 
kellene építenünk Háromszéken, Udvarhelyszéken és Küküllő- 
megyében. De már 1716 év a mink volt, attól is megfosztott. 
A mint lehetett, úgy huzódtunk meg a régi Belmagyar-, a mai 
Kossuth Lajos-utezában, a Huszár-féle telken főiskolánkkal, 

Vásárolgattunk telkeket, hogy ha majd pénzünk lesz, legyen 
hová épiteni. A szegény, őseinkkel nyomorgó, de lelkes ifjuság 
nem palotát várt magának, hanem csak egy kunyhót, melyben 
meghuzhassa magát. Ő készitett magának — úgy a hogy 
tudott — iskolát. Es büszke volt saját keze munkájára. Este pis- 
lákoló mécsese mellett másolta tankönyveit s boldog álomra, 
jövő nagy reményekről ábrándozva hajtá csendes álomra 
önalkotta hajlékban fejét. Kora reggel elhagyván éjjeli szál- 
lását, künn a szabadban betüzte irott jegyzeteit. Szomoru, 
csüggesztő idő volt ez! S minő ellentét a mai tulcsigázott igé- 
nyekkel szemben!? . . . , Elhulltanak legjobbjaink a hosszu 
harez alatt". Nemes embereink száma az üldözések alatt nagyon 
megcsökkent ; intelligentiánk kevés volt; pap, tanitó, tanárról 
pedig valahogy csak gondoskodni kellett. Ha nem gyarapodik 
az értelmiség osztálya, egyházunk összeesik, vallásunk az ellen- 
séges áramlatok között elenyészik. Népet nevelni, értelmiséget 
teremteni: iskola kell. Erre pedig pénz! És szomoru helyze- 
tünkben , segélni partfelé, egy csillag sem derült". Végre jött 
a Zsuki hagyománya s P. Horváth Ferencz — a Zsuki sógora — 
megragadván az alkalmat, épittetni kezdé jó részt ez alapit- 
ványból, a harmadik kollégiumot. Bevégzése előtt elhalt, de 
munkáját, mint örökségét vette át és végezte be méltó utóda, 
P. Horváth Miklós s az erélyes püspök Lázár István. 

Nagy, hosszas eljárás előzte meg a kolozsvári harmadik 
főiskola építését, mig 1801 május 10.-én hozzákezdhettek és 
1806-ban bevégezték. Nem sorolom fel itt azokat, mert a mai 
napra egymagában az is hosszas lenne s különben is néhai 
Benczédi Gergely tanárunk ,a kolozsvári unitárius kollégium 
vázlatos története" ezimü művében egy nagyobb történelem 
esetleges megirására, biztos és alapos kútfőre támaszkodva, a 
szilárd alapot lerakta. Csupán pár adatra kivánok rámutatni, 
melyeket nevezett munkában nem találtam meg. 

Már 1779 óta hő vágya, szándéka volt az unitáriusoknak egy 
megfelelő főiskola épitése. A főgondnok többször, sokszor sürgette 
ezt s e czélra gyüjtést is rendeltetett el. 5 hogy a kollégium 
vagyona jobban kezeltessék, több jövedelmet hozzon, ezt elkülöni- 
tették a közvagyontól. Még a Zsuki-alapitvány megérkezte előtt 
számot vetettek, hogy mennyi pénz áll rendelkezésre iskola 

1. régi fúundüis ött edtketk st Kt 33078ETLETVÉSDBBE 

2. püspöki visitatiokon gyült. . 7665 , 591/a , 

3. Zsuki László életében adott . 26405 , 20 

4. -entiek interesso tt, alatt gOS MB e 
együtt . . . . 40406 írt 774, pénz 


Ez összegből, melynek mint látjuk legnagyobb része szintén 
Zsuki vagyon s a későbbi örökségből épült fel a főiskola. . A 
főgondnok sürgette az építést. A régi Belmagyar, mai Kossuth 
Lajos utczában szeretett volna egy két emeletes épületet emel- 
tetni keletről nyugatra, nem pedig be a volt Szappan-utczába. 
De a papi telek és az iskola közt levő telket a Pskei örökö- 
söktől megvenni nem lehetett. Elejtve hát e tervet, 1795 januárban, 
mintha érezte volna közeledő halálát, azt sürgette, hogy a 
Szappan utczában legalább is a templomfelőli részt építsék fel, 
hogy legyen bár ez készen a templommal egyidőre. Ohajtását 
nem teljesithették, mert a templom épitéséhez állitott állások 
akadályul szolgáltak. 

Főiskolánkban négy tanár működött, kik közül egyik a 
kolozsvári pap; rendesen theologiát tanitott. 1805-ben szervez- 
tetett az ötödik tanári állás, Molnos Dávid választatván meg 
erre. De miből tartsák fenn e tanszéket? Adományokhoz for- 
dultak. Pedig a tanári fizetés abban az időben kevés volt; még 
az 1806-ban történt javitással is csak 400 mfrtra ment. Szol- 
gálhatok e helyen egy kis vigasztalással azoknak, kiket nyug- 
talanit a mai tanárok koronkénti folyamodása fizetésüknek 
koronkénti rendezése, emelése. Igy volt az régen is. Lázár 
István püspöksége alatt legalább is ötször rendezték, emel- 
ték a fizetéseket. A Zsuki-alapitvány alig jött kezünkre, már kész 
volt a tanári fizetésjavitásra a folyamodás és tervezet. Pedig 
bizony-bizony a számadások körül akkor is sok baj volt. A 
folyamodási okok akkor is azok voltak, mint ma: drágaság, 
változott viszonyok, emelkedett lakbérek. 1811-ben összes pro- 
fesszorok ujra : ,a még boldog időkhez alkalmazott fizetésüknek" 
felemelését kérik. S a consistorium mint mindig, most is enge- 
dett a kérésnek, Kolozsvárt 200—200, Tordán és Kereszturon 
100 —100 frttal emelvén fizetésüket ; aztán ujra töpreng : honnan 
fedezze a költségeket? , E végre — határozza — vettessék ki 
minden ekklesiára bizonyos pénzösszeg, a papokra és mesterekre 

buza rovatal. Az állandó alap gyarapitására minden kör fel- 
hivatik Körmöczi János és Szász Mózes személyes megjele- 
nésével": Mintha csak a mai korszakot olvasnók azzal a különb- 
séggel, hogy ma a rovatalt nem a papok és mesterekre, hanem 
az államsegélyre vetjük ki és azzal, hogy ma a felemelt fizetést 
ki is fizetik, akkor pedig néha és némelyiknek másfél évig is 
kellett várnia. A tanártestületben sucerescentiáról úgy gondos- 
kodtak, hogy kiválogatván a kiváló tehetségü ifjakat, külföldi 
akademiára küldték 2—3 évre. Ezekrek nemcsak be kellett 
számolniok koronként ott végzett tanulmányaikról, hanem az 
innen kapott instructióknak is eleget kellett tenniök. Ez időtájt 
Fűzi János, Körmöczi János és Molnos Dávid vannak, mint 
akademiták feljegyezve, kik költségeiknek egy részét össze- 
kéregették a hivektől, másrészét állták a sajátjukból és segittettek 
a közkasszából is. Utlevelet csak Bécsig kaptak s onnan, ha 
tovább kivántak menni — rendesen Göttingába, — nagy inves- 
tigatiónak vettetlek alá: ha vajjon nincsenek-e valami össze- 
köttetésben a francziákkal. Később Székely Miklós említtetik 
az akademiták közt. De már ennek más története van. A 
Petrichevich- Horváth családdal, mely a széplaki ekklésiánknak 
fentartója volt, ő tartván a papot is, a Consistorium 1808-ban 
egyezségre lépett, hogy oda mindig oly ifju ember küldessék 
papnak, a ki akademiára készitendő s köteles 3 évig ott ülni, 
nőtlen maradni, erkölcsös életet élni, németet tanulni és annyi 
pénzt összegyüjteni, hogy azzal külföldön kijöhessen. Ily fel- 
tétel alatt Székely Miklós — később püspök — az első, ki 
Széplakra a P. Horváth család gondozása alá kerül. De 83 év 
alatt nem gyüjthetvén össze kellő ruházatot és pénzt, még egy 
évig ott marad s úgy megy külföldre. Nem hagyhatom itt meg- 
jegyzés nélkül, hogy az Egyház 1796-ban Augustinovich Pált, 
e későbbi nagy alapitónkat is, ki Bécsbe agensi hivatalra készült, 
20 aranynyal segitette , mig magát valamire fundalná. 

A tantervvel, az iskolai rend- és fegyelmi szabályokkal, 
iskolaidíj kérdéssel, mely 1805-ben rendeztetett először, nem 
kivánok itt behatóan foglalkozni; elég részletesen le vannak 
azok irva Benczédi G. emlitett művében. Csupán pár dolgot 
kivánok felemlíteni. A görög nyelvnek az iskolából való kikü- 
szöbölésére irányuló szándék nem új. 1806-ban, a Repr. Con- 
sistorium a görög és zsidó nyelvet a tanitandó tantárgyak közűl 

kihagyta, de a főconsistorium nem járult hozzá. HA katonai 
gyakorlatoknak a gimnasiumok életébe való bevitele sem új. 
1810-ben a kormányszék amaz indokolással, hogy Erdélyből 
nagyon kevés magyar ifjú lép a katonai pályára, javaslatot kér 
a Consistoriumtól arra nézve, hogy mi módon lehetne a gimna- 
siumokba játék helyett, s a tanulási rend megzavarása nélkül, 
a katonai gyakorlatokat bevinni? A Consistorium azt határozza, 
hogy az igazgató beszélje meg ez ügyet a többi iskolák elől- 
járóival s igyekezzenek egyetértő választ adni a kormányszék- 
nek. Minő választ adtak? nem járhattam ennek végére. A 
selmeczbányai bányászati és erdészeti megnyilt akademiára csak 
a Consistorium ajánlatára vették fel ifjainkat. Az erdészeti 
pályára 1810-ben legelőször Vargyasi Máthé István ajánltatott. 
Jellemzőnek tartom ama tényt, hogy nemzeti önérzetünknek, a 
magyar nyelv mivelésének újra ébredése korában, 1811-ben 
panaszkép adatik elő, hogy ,a magyar nyelv az iskolában felette 
igen elhatalmazott, ez pedig árt a deáknyelvü tudományok tani- 
tásának". Hathatósan ajánltatik is az ifjuságnak próbaeszköz 
gyanánt a latinbeszélés. Hogy az ifjak magaviselete felett, egyes, 
általuk választott, tehát bizalmi állásban levő nagyobb, értel- 
mesebb tanulók, úgynevezett juratusok itélkezzenek, nézetem sze- 
rint szép, jó és bevált szokás volt. Azt jelentette ez, hogy az 
ifjuság maga mond itéletet azok felett, kik a deák társaság sza- 
bályai ellen vétenek; ők mondták meg, hogy kit és milyen 
feltételek mellett tűrnek meg maguk közt, vagy taszítanak ki 
saját társaságukból. Mert, hogy a kit kicsapásra itéltek, azon 
az itéletet azonnal végre is hajtották, igazolja az, hogy a Con- 
sistorium 1809-ben kimondja: ,hogy ha valakit a juratusok 
az iskolából kicsapnak, az addig ne teljesittessék, mig a rector 
az ügyet meg nem vizsgálja". Azonban oly hatásos volt a jura- 
tusok itélete; önmaguk az ifjak által a mételynek maguk közűl 
való eltávolítására, annyira a közszellemből folyó volt, hogy 
midőn egyik tanár fiát csapták ki az intézetből, ezt még a Consis- 
torium, még reversalis mellett sem vehette vissza a deák társa- 
ságba, hanem kénytelen volt magántanulónak nyilvánitani; ezt 
is csak úgy, hogy az illető a városon , deáktársaságbeli ruhá- 
ban nem járhat". A pénzbüntetések az ugynevezett  divisio- 
cassába folytak be, melyet a tanulók év végén maguk közt 
szétosztottak, jó ideig maga a rector is részesült ebből. De 

később az ő részesedését nem tartották állásával összeférhetőnek 
s megszüntették. 

Segélyalapja az ifjuságnak a Zsuki-alap volt, a melyre 
nézve 1804-ben kimondják, hogy ez alapból nem annyira jó 
tanulásért, hanem főleg erkölcsösségért jár a segély az ifjaknak. 

A tanuló ifjuság nagy része Székelyföldről telt KETMSKSŐT 
Háromszékről tömegesen jöttek tanulni. Ennek oka nem egészen 
a tudományszomj volt mindig, hanem az, hogy az ifjak a székely 
határőrvidéki katonai szolgálat alól menekülni igyekeztek. Tanu- 
lásra menni, sőt tanitónak és papnak lenni csak a székely 
katonai hatóság engedélyével lehetett s az ifjaknak minden 
tanév végével bizonyitványt kellett felmutatniok a parancsnok- 
ság előtt arról, hogy valamelyik iskolában tényleg tanulók 
voltak. E rendszer 1848-ig fennállt. 

Mikép történt a papnevelés? Talán érdekelni fog minket 
röviden. Az ifjaknak a negyedik osztálytól kezdve theologiai 
tárgyakat is tanitottak, s a predikálásban és imádkozásban benn 
az intézetben magukat gyakorolni voltak kötelesek. De jó gya- 
korlat volt a legatio is, mely még pénzt is jövedelmezett, igaz, 
:/, részben a saját és ?/; részben a divisio cassa javára. Kik 
a gimnáziumot elvégezték és papok akartak lenni, Koncz Bol- 
dizsár püspökségétől kezdve (1663—1684.) legalább is 3 évig 
tanitói hivatalt kellett viseljenek valamelyik ekklézsiában, s 
csak azután ordináltattak lelkészeknek. Az 17833-iki kolozsvári 
főtanács azonban meghatározza, hogy mivel sok rendetlen és 
méltatlan promotio történik a szent papi hivatalra s azután 
fanctiojukban sok defectusok fordulnak elő, ezután egy mester 
atyafi is papságra ne administráltassék a főconsistorium vagy 
a zsinat előtt letett vizsgálat nélkül. Az olyan mestereket, kik 
méltók a papságra, a köri partialis gyülések hozták ajánlatba 
erkölcseikre a tudományokra való tekintettel; az esperes és 
assessor magukkal vitték a zsinatra és ajánlták a Consistoriunm- 
nak vizsgálat alá bocsátásra. Az utasítás szerint a candidatusokat 
szigoru vizsgálat alá kellett venni, a vizsgálatot a püspök által 
erre kinevezett elnök vezette, a Consistoriumnak legalább is 
egy bizalmi tagja mindig jelen volt; a kérdéseket a környék- 
beli notariusok tették föl s ők ellenőrizték a feleletek helyes- 
ségét. Vizsgálat előtt behivattak a candidatusok a gyülés Fé 
elé s a püspök felfejtette előttük a papi hivatal fontosságát, 

árny- és fényoldalait s ezek meggondolásának ajánlása mellett 
bocsáttattak vizsgálatra. A vizsgálat befejezte után a püspök 
újra csak a gyülés szine előtt felhivta az ifjakat, hogy ha nem 
érzik magukat eléggé elhatározottaknak, alkalmasoknak : mint- 
sem szégyent hozzanak a szent papi társaságra, jobban teszik, 
ha most visszalépnek. 

Bzután következett az illetőknek felszentelése (consecratio). 
Az espereseknek jogot adott az 1733. évi főconsistorium arra, hogy 
egyes érdemes mestereket, ha a szükség parancsolja, egyház- 
köreikben papságra administrálhassanak, de ez senkit sem men- 
tett fel a zsinati vizsgálat alól. E rendszabályt az 1804. évi 
főtanács nemcsak megerősítette, hanem még sulyosbitotta is, 
midőn kimondta, hogy a candidatusok vizsga előtt hozzanak 
volt tanitóiktól tanulásukról és erkölcsükről hiteles bizonyítványt. 
E rendszer fennállt egész 1845-ig. A felszentelendők neveiket 
a zsinati jegyzőkönyvekbe bejegyezték ; az ugynevezett papok 
anyakönyvét csak 1809-ben kezdték meg, a mikor is nevezett 
jegyzőkönyvekből összegyüjtötték az addig felszenteltek neveit, 
a mennyiben megtalálhatták s beirták az anyakönyvbe. Álta- 
lában meg kell jegyeznem, hogy erős, szigoru elv volt az, hogy 
papságra méltatlan egyén ne juthasson. A papi rendtartás és 
fegyelemről később fogok szólani. 

Ha a mai Erzsébet-úton az unitárius ember végig sétál, 
alig jut eszébe, hogy a kismező nevü ifjusági játszóhelyhez 
is elődeinknek bizonyos kétsége, szomorusága, de eszélyes- 
sége is hozzá füződik. E hely története is külön le van irva 
a Ker. Magvető 1885. évi évfolyamában. Fennebb emlitettem, 
hogy e hely a kolozsvári ekklésiától került az iskola birto- 
kába. A tanulók mivelték, 1796-ban sánezezal vették körül, 
fákkal ültették be. Járványos, pestises időben menhelye volt 
ez az iljuságnak. Valahogy a város tulajdonai közé jegyeztetett 
1796-ban s a város már-már rendelkezni kezdett vele, mikor a 
kepr. Consistorium eszélyessége ugy háritotta el a veszélyt, hogy 
eladta azt 1810-ben 120 frtért , Nagy Lázár felügyelő gondnok- 
nak és Kolozsvármegye befolyásos főbirájának azon feltétel alatt, 
hogy az ő és felesége halála után szálljon vissza a főiskolára". 
Igy került 1813-ban vissza a kezünkre Molnos Dávid kérésére 
most maga a város jelölvén meg a kismező határát. 


(Folyt. köv.) 
CsIFÓ SALAMON. 


NOETÁNAR 


Bölöni Farkas Sándor sirjánál 
1842-ben Pálffy János küküllőmegyei követ által mondott beszéd. 


Családi levéltárunkban levő vegyes iratok és alkalmi nyom- 
tatványok között találtam meg .a bölöni Farkas Sándor sirjánál 
mondott beszédnek egy nyomtatott példányát, mely az , Erdélyi 
Hiradó" 1842.-ik év, évfolyamának 11.-ik számához mint melléklet 
csatoltatott. 

Ennek kapcsán megnéztem Jakab Eleknél a , Keresztény Mag- 
vető" V. ik évfolyamában, , Bölöni Farkas Sándor és korá"-ról irt 
politikai és irodalomtörténeti tanulmányát és ebben ő ugyan meg- 
emliti, hogy a küküllőmegyei követ Pálffy János tartott a sirnál 
beszédet, de nem közli annak szövegét. 

Megkerestettem a nemzeti Muzeum könyvtárában is az , Erdélyi 
Hiradó" emlitett számát, de annak sem volt meg az a melléklete, 
a mely a Pálffy beszédét foglalta volna magában. 

Elhatároztam tehát e beszédet közölni; egyfelől azért, mert 
tudtommal a .. Keresztény Magvető" egyik évfolyamában sem közöl- 
tetett és Jakab Elek által is csak hivatkozás van rá; másfelől meg 
azért, mert bölöni Farkas Sándor oly kiváló egyéniség volt, a kiről 
a megemlékezés ismétlése csak kegyelettel tölthet el minden magyar 
embert, annál inkább minket székelyeket és unitariusokat, mert ő 
a mi vérünkből való vér volt, kire mindig büszkék lehetünk. 

Unitarius szempontból a beszédet tartó egyénisége is érdekes, 
mert Pálffy János nemcsak az ellenzéki szónokok jelesei közé 
tartozott, de az 1848/9. évi magyar képviselőház első unitarius 
alelnöke volt. 

E jeles szónok beszéde a következő : 

Midőn ezen, erőmet sokkal felülmuló, megbizatásnak akarok 


megfelelni: hogy ünnepeljem emlékét azon férfinak, ki rokonom 
vala hitben, és elvekben; bocsánatot kérek, ha a! szív gyászhangja 

erőt találna venni az ész szavain. Lelkem telve a! veszteség" fájdal- 
mával, mert ez elhunyt férfi Farkas Sándor az amerikai útazó !! 


Az ember születik, él, vagy a" mi egyet teszen: küzd a" sorsal, 
és meghal. Százezrek születnek, és tűnnek el nyom nélkül, szere- 
tetlenül, és könnyezetlen, vagy átokterhelten; mig részébe jut egy- 
nek feltünni, mint fénycsillag embertársai fölött s önmagából meri- 
tett lelki erővel küzdve előitéletek, és bal hiedelmek ellen derűt 
terjeszteni önmaga körül, mellynek világánál megismérhessék önma 
gukat a kortársak, irányt nyerjen az ifju nemzedék. — De a" milly 
szép az illy elhivatás, nem annyira boldogító. A" sors szigoru rész- 
vétlenséggel az egyesek iránt intézi az egész menetelét, "s nekie 
mint Kölcsey mondja: nincsenek kedvenczei, csak eszközei. Az, ki 
fáklyát gyujt esze, és érző szive meleg tüzénél szeretett nemzetének, 
"s boldogit a" szó, és toll hatalma által milliókat, mert szellemi 
bilincseket óldoz: önmaga talán legkinosabban szenved, "s nem 
egyszer jajdul fel sullya "alatt annak, mit a" végzés e" másokat bol- 
dogító észtehetségért árúl szabott, "s mellynek terhét hordani emberi 
erő alig képes. De a! czél, mellyért a" sors eszközül választotta 
fölkentjét; "s a! lelkiakarat istenhatalma nem szünik meg müködni 
az élet  végperczéig. 


Illy gondolatok merülének fel ielkemben, midőn hallám, hogy 
Farkas Sándor élni megszünt. Szellemem előtt álla a" derék férfi, 
úgy, a miként őtet legutószor láttam, összveroskadva testben, ifju 
erővel lelkében; és szóllani hallám őtet a" korról, mely őtet meg- 
értette, és e" méltányló elismerésben nem sok nagy férfi részesül — 
és a" korrul, melly nevét dicsőitendi! őtet, ki keblében hordá szen- 
vedéssel telt szép pályája emlékét, ki tettei magasztos önérzetében 
keresett, és talált enyhülést testi fájdalmak ellen. Eszköz volt ő is 
a" sors kezében; izzadott ő is azon eszmékért, mellyeket hinteni 
és érlelni nagyszerüen segitett, mellynek gyümölcsét csak egy bol- 
dogabb ivadék aratandja; de épen e biztos reményü pillantás az 
igéret földébe, lőn tettei legédesb jutalma élete alkonyán. 


Sok mindennapi embert hallottam már életében, és halálában 
magasztaltatni ; de hizelkedjék a" gyáva, kinek kegyelem szab ingatag 
életirányt, vagy a megfizetett szónok, közvélemény által sujtott 
hallottja fölött, — én gyülőlöm a" hizelkedés legkisebb atomát is. 
Nem is czélom halálában szókkal magasztalni Farkas Sándort: az 
igaz érdem legtisztábban ragyog fel a! sír" homályából, és az ő 
egyszeri neve méltóbban magasztalja a" szónok bár milly dicsőité- 


sénél. De nem tehetem, hogy sirhalma fölött vissza ne tekintsek 
élete" lefolyt napjaira. 


; Fényes születés és gazdagság — ez alérdemei az emberek"? 
némellyikének — nem jutottak volt jogrészébe; de igen fényes ész, 

gazdag szív, és lélek ; igen erős akarat, kimivelve ezeket, nemesitni 
ezeket, és gyümölcsöztetni nemzete, embertársai boldogitásnkra. Már 
az oskolákban vetette meg alapját azon szellemi miveltségnek, 
mellyet mind több, és többre terjesztett az értelem? világában, mig 
később, meglévén győződve azon igazságról, hogy csak hasznos 
utazás által szerzett tapasztalás. és ismeretek önthetnek lelket az 
elméletek" száraz rendszerébe, beutazá Europa mivelt országait. 
Látta ő a" forradalmak" honában a? juliusi örök emlékü három napok 
közvetlen eredményét, ismerni és bámulni tanulá elfogulatlan lélekkel 
a" szabad Amérikát. De kinos öröm volt az, mit ő a? szabadság? 
hazájában érzett: az emberiség" szent jogainak tiszteletben tartása; 
az igazság egyenlő és szigorú kiszolgáltatása; az ész" szabad hasz- 
nálatának bámulatos műüvei, közjólét, s? az egészen mint isten- 
lehellet elömlő szabadság" szelleme, zord ellentétbe álliták lelke 
elejébe a" szegény kis hazát, mellynek ő a" fia volt, "s szive vérzett 
azon tűkör előtt, melly nem mutatott egyebet inség és nyomornál, 
"s egy miveletlen nép" lelki sötétségénél! Hűn, és lelkesedve irá le 
a" mit látott, hallott, és tapasztalt, mindig szeme előtt tartva azt a! 
mi e" kis honban hijányzik; és hijányzott sok minden, "s a! mi a" 
szabadság" hazájából átültetve üdvös és hasznos léhetne. — Illy 
szellemben bocsátá ő közre Amerikai utazását; a szív, és ész" ezen 
szerencsés szülöttjét, a" leghasznosabb magyar munkát, melly valaha 
megjelent A" leghasznosabbat; — mondám — mert telve az a 
szabadság", jog, és igazság" legtisztább eszméivel; és az eszmék 
elhintetének a" fogékony emberkeblekbe, és megtermék a!" gyümöl- 
csöt, mellyet megérlelni jelenkorunk" feladata. Illőleg méltánylá a 
m. t. társaság is a! munkát és irót; 200 aranynyal jutalmazá a! 
derék szellemmüvet; tagjává választá a lelkes irót. 


De az épen nem gazdag, szerény férfi nem fogadá el a 
jutalmat, hanem visszaajánlá a" társaság" alaptőkéje gyarapitására; 
hisz dicsőbb jutalom leende nekie azon remény, hogy eszméi fel- 
kőltendik  honfitársaiban azon közszellemet, melly nélkül semmi 
nagy, és dicső nem születhetik alkotmányos országban. Es e 
munkába foglalt eszmék azok, mellyekért e" sir körűl álló férfiak 
— a? bánat gyászjeleivel arczaikon — hivatva a" törvényhozás 
szent tisztjére, jelenleg fáradnak, és küzdenek a"  szűkkeblüség 
sáfárai ellen, ők azok, kikhez ezennel szót emelve felszólítom : 
gyászoljunk sziveinkben e" derék férfi kora elhunytán, de vessünk 
ő hozzá méltó emléket lelkünk" tűkörlapjára azon szent fogadás 
által e? sir fölött: hogy azon ige, mellyet ő hirdetett, mellyért élt 
és halt, a" Fejedelmet tisztelő rendes szabadság és emberiség jogai- 
nak szent ígéje erős lélek, szilárd akarat, és férfias kitűrésben mcg- 
testesülend miáltalunk! És azon emlékoszlop, mellypél dicsőbb soha 
sem állítatott embernek, legyen: a Farkas Sándor magos szelle- 
mének beoltása az ifju nemzedék" lelkébe; az ő gazdag eszméinek 
gyümölesöztetése a" haza" boldogítására ! 

Mit mondjak nyilvános és magán életéről? Tárt könyv volt 
az, mellyben mindenki olvashatott, melynek minden betüjéből gazdag 
tanulságot vonhatott a" philosophus, a" publicista, a" jó barát. Fárad- 
hatlan munkásság, és buzgalom a!" közjóért: jelleme" legkitűnőbb 
vonásai. —  Bebizonyitá ő ezt világot látott, és kéziratban lévő 
dolgozatai, "s több üdvös társulatok" alapítása által; bebizonyítá 
végrendeletével élte"? utolsó órájában is; és ő elmondhhatá teljes 
joggal: ,Ifju! szabadság szeretetet és való munkát tőlem tanulj, 
szerencsét másoktól!" Azonban a nemes lelkű férfiat, tettei; a" buzgó 
hazafit, nyilvános élete; a" lelkes irót, munkái dicsőítik inkább, 
mint egyéb tisztelet-jelek. A" tudományosság, mellynek élt; a 
nemzet, mellynek díszét emelé, örökítendik nevét. Es ha megszűnt 
is ő élni a" földön, él hű emléke mi közöttünk, és élni fog, míg 
magyar leend a" magyar földön. 


Mondhatnék még sokat ő róla, beszélhetnék órákig szelíd 
emberszerető jelleméről, de a" veszteség" fájdalmai megint felzúdul- 
nak, lelkem" minden eszméi a" bánat gyászhangjában olvadnak 
öszve, "s rezgenek keresztül szívem  hurjain. Búcsu üdvözletet 
mondok tehát neked derék férfi! "s átadom nevedet a" hazának, 
melly saját jeleseit századok óta könnyezetlen látá sírba szállani; 
mert nem tudá, hogy kebleik sebbel valának rakva ő érette; mert 
nem tudá, hogy nekie áldozák föl éltök" minden szerencséjét. De 
e" haza, mellynek nemzeti szellemét te is felrázni segítéd nyomasztó 
álmából, dicsőitni fogja nevedet, "s áldani poraidat! 

E beszéd eléggé feltünteti bölöni Farkas Sándor jellemét, 
de még részletesebben megtalálható Jakab Elek idézett tanulmá- 
nyában, azért feleslegesnek tartom kiválóságait részletesen ismer- 
tetni; de azért nem hallgathatom el azon benyomást, melyet reám 
mint egykori tanulócskára tett nemes alakja. Csaknem ujjal mutat- 
tunk reá, ha az utczán megpillantottuk, mondván : ime bölöni Farkas 
Sándor, az Eszakámerikai utazó. 

Még inkább elvoltunk ragadtatva, a mikor fejlődő korunkban 
útazásáról irt müvét megértve olvashattuk. 

E munka megjelenése nagy irodalmi és politikai esemény 
számba ment. Most e műben ő a népszabadság földén magába szitt 
eszméknek igaz tárházát nyujtotta honfitársai elébe. 

Nagy volt ez elismerés; a magyar tudományos társaság 200 
arany jutalomra érdemesitette mint azon év (1835.) legjobb magyar 
munkáját.1 


! K kitüntetést Farkas Sándor egy gyönyörü levélben megköszönve 
az Akadémiának, visszaajándékozta. És az Akadémia e dijat a Vahot Imre 
szerkesztésében megjelent , Napkelet" ezimü heti közlöny 1859.-ik év, 3.-ik 

Azok az eszmék, melyek az 1830.-ik évi franczia forrada- 
lommal hozzánk is átcsaptak s a melyekért Farkas Sándor is 
olthatatlan , hazaszeretettel lángolt és a melyek csak 1848-ban való- 
sulhattak meg a rendi alkotmány eltörlésével, a jogegyenlőség és 
népképviselet életbe léptetésével, azokat ő nem érhette meg, mert 
hamvai már egy pár évvel azelőtt a kolozsvári házsongárdi teme- 
tőben, a kegyelet által emelt diszes emlékoszlop alatt porladoztak. 

Bölöni Farkas Sándor nagyságát e siremlék hirdeti ugyan, 
azonban én úgy gondolom, hogy a kegyelet megnyilatkozása csak 
akkor lenne teljes, ha Bölön község lakossága az ő nagy szülött- 
jének szülőházát egy diszes márvány táblával jelölné meg, a meg- 
levő deszka tábla helyett, melyről a betük is már majdnem elmo- 
sódtak.? 

És én hiszem, remélem is, ismerve Bölön község lakossá- 
gának hazafias és minden szépért és nemesért való lelkesedését, 
hogy ez eszmét valóra fogja váltani. Nem tévesztve soha szem elől 
azt a régi igazságot, hogy a mint egy nemzet dicsősége, úgy egy 
község hirneve is egyesek homlokáról sugárzik alá. 


évf.-nak 7. száma szerint gr. Kemény József és Kovács Istvánnak adta ki, 
kik Erdély története körül legtöbb fáradságot tanusitottak. 

2 Bölöni Farkas Sándor szülőháza Bölönben, a , Vár-alya" utczában van, 
melynek jelenlegi tulajdonosa: Lőfi Boldizsár. Az emléktáblát néhai Kovács 
János tanár felszólítására Lőfi Boldizsár tétette 1895. évben, közvetlen a 
bölöni zsinat után, a mely egy darab deszkából van. A felirat a következő : 
,Itt született Éjszak-Ámerikai utazó bölöni Farkas Sándor". 


(Budapest, 1910. aprilis 29.) 


ID. DawreL GáBoRk. 


Dávid Fereneznek fogságában irt elégiaja 
és jövendölése." 


Kétszer tíz évig szolgáltam hűn a hazámat 
Is becsülettel, ezt tudta a fejdelem is. 
Mért szakadott hát rám ez az ádáz dűh? Oka van rá: 
Nem három, hanem egy Isten, a kit tanitok. 
Im" ez az én vétkem, hogy a változhatlanul Egyet 
Megsokasítani nem merte szavam botorúl. 
Azt a megoszthatlant, a miuek nincs része se semmi, 
Nem lehetett három részre fölapritanom. 
A végest, meg a végetlent egymással ilyenképp 
Összezavarni : sohsem visz vala semmi se rá, 
5 a születettet a nem született örük égi Atyához 
Mérni, ki egyetlen s társra sohsem szoruló. 
Lelkem súgalmas szavait tusakodva legyűrnöm 
Kellett von" s hinnem, hinnem akármi vakon, 
Hinnem, a mit kieszelt fenekedve Sabellius egykor 
S jámbor birka gyanánt rágnom e szörnytanokat. 
A végetlen lényt, a nagy űr korlátlan urát egy 
Szűzlány méhéből hozni ki balgatagul : 
Hinni, hogy emlőből szí éltet kis csecsemőként, 
Küzd, fárad, szenved, szomjuhozik, nyomorog, 
Reszket a szörnyü csapás iszonyától s végre lerogyva 
Becstelenül rémes, szörnyü halál fia lesz . . 


Nem, nem, ilyen káromló szót nem szól soha ajkam: 
Szárnyad van, lelkem, meg ne tagadd magadat. 

Vak misztériumok nem bántnak. Föl, föl a fővel! 
Erted eped lelkem, érted eped csak: igaz. 


:! Jakab Elek Dávid Ferencz Emléke czimű művében erősen meg- 
romlott szöveget közöl. Kollógiumunk könyvtárában jobb szövegre találtam 
s természetesen azt fordítom, 

Ez, ez az én vétkem. (Bámulsz, ugy-e, rajta, utókor ?) 
Vértanuságra ezért megy fiad, égi Atyám. 


Jaj, véget mikor ér ez a sok rút vakhit a földön, 
Szét mikor oszlik már ennyi sivár babona? 

Eljön-e már az idő, hogy a régi egyszerüségben 
Egy igaz Istent s nem hármat imád a világ? 

Adja az Eg, hogy a régi igazság napja kisüssön 
Ujra s tisztult hit szálljon a földre alá: 

Míg az eretnek-tan, súgalmas szózata szűmnek 
Ezrek sziklafalat összetörő hite lesz." 


" Ezt a verset csak a hagyomány tulajdonítja Dávid Ferencznek, tör- 
ténetileg igazolva nincs, de minden valószinüség mellette szól. 

Még nagyobb valószinüséggel Dávid a szerzője annak a már szinte 
közhelylyé lett, klasszikus tömörségü négy sornak, melyet a hagyomány 
szerint a börtöne falára, irt : 


Fulmina, crux, gladius Paparum mortis imago, 
Nulla viam veri vis prohibere potest. 
Seripsi guae sensi, fido guogue pectore dixi: 
Dogmata falsiloguum post mea fata ruent. 
Magyarul: 
Mennyköve pápáknak, tüze, kardja, máglyarakása, 
Semmi erő soha nem tartja föl azt, mi igaz. 
Azt irtam s hittel hirdettem, a miket érzék : 
Holtom után a hamis hit Babilonja ledűl. 
Vagy : 
Pápák rettentő tüze, kardvasa, máglyarakása, 
Semmi erő föl nem tartja tovább az igazt. 
Szóltam s lelkem adám bele. Bízván-bízva hiszem, hogy 
Holtom után a hamis hit Babilonja ledűl. 


PÁLFI MÁRTON. 


COLT Ő 1 AG ÜK 


1908. December hó 18. Hazánkban a római katholikusok nagy 
részével, a szabadelvüen  gondolkozókkal, egymásnak érdekkörét 
nem bántva, barátságban, testvéries egyetértésben élünk : ők azon 
meggyőződésből indulnak ki, hogy minden vallás jó, szükséges, 
mely az erkölcsös élet tanait hirdeti és a krisztusi eszméknek élő, 


munkáló erővé alaknlását elősegiti — mely már magában kizárja 
a vallási türelmetlenséget — mig azok ultramontán része azt tartja, 


hogy az emberek csak hitelveik elfogadásával nyerhetik el az örök 
üdvösséget, tehát erkölcsi kötelességük más vallásu embertársaik 
üdvösségéről gondoskodva, őket azoknak megnyerni. Ennek kifo- 
lyása, hogy ezen akadályt nem ösmerő, a körülményekkel alkudni 
nem tudó része, idejét érzi annak, hogy a cselekvés terére lépjen. 
Miután soha sem nézte jó szemmel azt, hogy protestánsok is van- 
nak e világon, most hosszas hallgatás után, letéve az álarczot, 
melyet eddig viselt, jövője iránti bizalommal eltelve, kezdi felemelni 
fejét és az ecclesia militans segítségével hódító útra indul, saját 
körét elhagyva, a más vallásuak területére : tömör sorokban, minden- 
nemü egyletével felfegyverkezve. 

Hogy hova fog ez vezetni, előre meg nem mondható. 

De hogy a társadalmi béke kivánatos öregbitésére nem szol- 
gál, az bizonyos. 

1909. Januárius 16. A pap ne csak jó szónok legyen, hanem 
jó ember is. Az irányt, melytt kitüzött beszédeiben, hivei erkölcsi 
életének gyarapítására, kövesse ő maga is. Életével, cselekedeteivel 
mutasson jó példát; előljárván a krisztusi eszmék szolgálatáuan. 
Ne legyen olyan, mint az orvos, ki megirja betegének az orvosszert, 
de maga nem veszi be, hanem olyan, mint termő gyümölcsfa, mely 
nemcsak virágaival gyönyörködteti szemünk, hanem gyümölcsével 
táplál, erősit. 

Családi élete legyen tiszta, mocsoktalan és házatájéka hivei 
előtt oly megszentelt hely, a hová, ha beteszik lábukat, onnan mindig 

azon érzéssel és meggyőződésben távozhassanak el; a mi papunk 
egy becsületes, derék ember. 

Eljárása mindenkivel szemben legyen igazságos, szeretetteljes 
— méltatlan megtámadásokra megbocsájtó — egyszóval olyan, hogy 
az ellen elfogulatlanúl itélve, senki kifogást ne tehessen. 

Csak így lehet valódi, krisztusi szellemben élő pap, kinek 
nevében felesküdött. Méltó a palástra, melyet visel. 


. 


1909. februarius 16. Erős vallás-ellenes hangulat hatja át 


mostan az orosz műveltebb társadalom fiatalságát, — mely onnan 
természetesen, mint világító körből el fog terjedni — előbb lassan, 


de azután, ha egyszer első lépést megtette, mind nagyobb tömegek 
közé, mig végre az egész, addig orthodox hitéhez erősen ragasz- 
kodó, nagyon vallásos orosz népre. Megőrjité őket a kor jelszava : 
,. Mindent magunkért, semmit másért, azért élsz e földön, hogy 
élvezd ki minden gyönyörüségeit, félre az útból mindennek, mi 
ebben akadályoz! — Mindezt megirja Ártzibácsev orosz iró Számi 
nevű munkájában, melyben ,Szánin", a jelenlegi orosz fiatalság 
typikus megtestesítője a keresztény vallásról így nyilatkozik: , A 
keresrténység véleményem szerint a történelemben nagyon szomorú 
szerepet vitt. Azon időben, midőn az emberiség már nem birta 
sorsát elviselni és már kevés hiányzott ahoz, hogy minden meg- 
lökéssel a dolgoknak elviselhetlen és igazságtalan rendjét porrá- 
zuzza, egy szóval mindent megsemmisitsen a mi idegen, más vizéből 
táplálkozott — igen, ép azon időben állott elő a csendes, alázatos, 
sokat igérő keresztény vallás. Elitélte a harczot, belső üdvösséget 
igért, az embereket csendes álomlátásba ringatta, egy vallást ala- 
pitott, mely azt parancsolja, nem szabad a gonosznak erővel ellent- 
állani — egyszóval kibocsátá a  gőznek egész feszerejét. A 
hatalmas jellemek, kiket az évszázados szenvedés arra nevelt fel, 
hogy harczoljanak, legbárgyubb idioták gyanánt vonultak le az 
arénába és testükről saját kezeikkel, czafrangokban húzták le a 
bőrt, oly bátorsággal — mely megérdemelte volna, hogy más nagy 
ezélra használjanak el. . . . Ellenségeik természetesen nem is kivántak 
egyebet. És most újra évszázadok rabigája és lenyügözése su 
séges arra, hogy az e miatti fellázadás kitörjön. Az emberiség 
testére, mely igen vad volt arra, hogy rabszolgává legyen, a keresz- 
tény vallás vezeklőingét adták rá, melylyel eltakarták a szabad 
emberi léleknek minden színváltozatait . . . Az erőseket, kik szeren- 

cséjüket bármely pillanatban megalapíthatták volna,  megtévesztette- 


életük végezélját egy távoli jövőre tolta át — biztatva olyannal, a 
mi nincsen — olyannal a mit közülök egyik sem láthat meg . . . 
És ez által az életnek minden varázsa megszünt: a büszkeség, a 
szenvedélyek korlátlan uralma, a tetterő mind elenyésztek — és 
csak a kötelesség maradott meg — és azután majd a jövendő arany- 


kornak fel nem fogható álma, aranyosnak természetesen a mások 
számára. Igen, a kereszténységnek utálatos szerep jutott a türténe- 
lemben és Jézus Krisztus neve, még hosszasan átok súlyával fog 


nehezedni az emberiségre". 


Ha az ember ilyeneket olvas, — olyan könyvben, melynek 
nagy az olvasóközönsége — megréműlve látja, hogy némely modern 


filozofus úttévesztett g ondolkozása, életelmélete mily őrültségbe viheti 
a műveltebb és nem korlátolt elméket is és ez által megmételyezhet 
egy egész nemzetet. 

Ezt gondolják meg és alkalmazzák ellenük óvszereiket ideje 
korán minálunk is mindazok, kiknek összes népünk minden rétegé- 
nek testi és lelki gondozása a hivatásával jár. 

Most a sociálismus gondolata van soron, ha annak lázza 
lejár, és az emberek csalódottan elhagyják az imádott bálványt: 
ügyeljenek — kötelességük — nehogy a mi népünk eljusson azon 
pontra, a hol nincsen már semmi szép, nemes törekvés, az erköl- 
csüket szabályozó keresztény-érzés, csak a szabadjára bocsájtott 
szenvedélyek és rossz indulatok űzik kicsapongásaikat. 


A kolozsvári gyermekvédő menhelybizottság ma tartja meg 
Kolozsvárt a m. kir. tudományegyetem aulatermében alakuló űlését, 
melyre eljött Budapestről a gyermekvédelem lelkes pártfogója, eróf 
ledelsheim-Gyulay Lipót is. 

hemélem és szívből kivánom, hogy siker koronázza nálunk 
ma megkezdett munkásságukat, az elhagyotlak és az ápolásban 
szűkölködők szenvedéseinek enyhitésére. 

1909. febr. 15. ,Szeresd felebarátodat, mint önmagadat". Ha 
létesúl: mily gyönyörüséges változás az emberi társadalomban, 

Gondolkoznak-e ezen az emberek ? 

Úgy látszik, mégis csak gondolkoznak. 

A ki kifejezett gondolatait megvalósítja, azokért helyt áll, 
midőn eselekedni kell, annak beszédében megbizhatsz: — követheted. 


BR. PerRicHEvicH-HoRvárH KáLMAN. 

Gálfalvi Nagy Lajos 


(1828—1910.) 


A magyar nemzeti élet fáján egy szivós ág halt ki. 


Hosszú életén keresztül egyik legtypikusabb személyesítője 


y fejezetteki : Csak áldom 


annak, mit a mult száz egyik költője íg 
az Istenemet, a mért én is magyar vagyok" 

Nem az államférfiak csoportjában, hanem abban a csoportban 
munkál, mely a nemzeti élet füldjét az ifjúság lelkében, mint annak 
tanitója, a költészet forrásából öntözi. Saját költői ereje és a költé- 
szet iránti szeretete különösen alkalmassá teszik e munkára és 
jótékony befolyást gyakorolt nemcsak átalán az ifjuság lelkének 
termékenyítésére, hanem fokozottabban aria is, hogy a mult százév 
második felében a magyar nemzeti költészetnek egy pár számot 
tevő képviselője támadjon abban az egyházi családban, melyhez a 
százév első feléről Aranyosrákosi Székely Sándor és Kriza János 
tartoznak. 

Azonkivül, hogy költeményeket irt, melyek közül a hazára 
és a családra vonatkozók a megkapóbbak, balladákat gyüjtött és 
gyarapította azokkal Kriza Vadrózsái gyüjteményét. 

Folyóiratunkat is Krizával ő indította és az első két kötetet 
ők adták ki együtt. 

Egy költeményében egy nagy művésznőnek! font hervad- 


hatlan babért. 


: Bulyovszkyné Szilágyi Lilla. 

Ihletéből fakad s szerencsés pillanatban nyilvánul az a gon- 
dolat is, a legszerencsésebb pillanatban, melylyel kiinditja és létre- 
hozni segiti a nemzeti emléket: a Kolozsvár főterén diszlő Mátyás 
szobort. 

Muzsájával a nemzeti sz Ilemnek, gondosságával az anyagi 
gyarapodásnak él, a mig csak dolgozni bir. Kolozsvár város fejlesz- 
tésének is jó érzékével egyik részese. 


A közönség kegyelete kiséri távozásában. 


Pérexri D. 


.. .. , , 
KULÖNFELEK. 

Mikszáth Kálmán. Még pünkösd másodnapján ünnepeltük, 
— s alig két hétre rá meghalt. Az ünneplésben örültünk azon, 
a mit Mikszátban birunk ; gyászunkban síratjuk azt, a mit a teremtő 
erejében levő költő magával vitt a sírba. Negyven esztendei irói 
munkásság gazdag eredményei azonban itt maradnak, hirdetve 
Mikszáth nagyságát. Mikszáth a magyar léleknek megkapó rajzát 
tudta adni elbeszéléseiben, melyekben alkotó művészete is mindig 
a legtökéletesebb. Nagyobb műveiben az elbeszélés frisseségével, 
derűjével és minden alkotásában kedves humorával köti le olvasói 
érdeklődését. Egyéniségében művészi harmóniává olvad jóizű ked- 
vessége és mély érzelme a magyar faj józanságával és kedves 
könnyelműségével. Mindez együtt azután előadásának bájt, színt, 
zamatot, eredetiséget ad, mindazt, a mi műveit kedvesekké és a 
magyarság kincses házának maradandó értékeivé teszi. /Dr. K. E.) 

VII. Edward, a brittek királya és India császárja nehány 
évi dicsőséges uralkodás után május hóban megszünt élni. Ánglia 
egyik legnagyobb királyát gyászolja benne, ki külpolitikai sikerekkel 
erősítette a brit birodalom nemzetközi helyzetét s bent népe felett 
a legalkotmányosabban uralkodott. Vallási ügyekben a szabadelvüség 


vezette és az unitáriusok szabadságukat teljes mértékben élvezték 
VII. Edward uralma alatt. 

Roosevelt vallásáról. Az elébb Áfrikában s nem rég Euró- 
pában utazott, volt amerikai köztársasági elnök Roosevelt vallásáról 
érdekes jellemzést ir Wagner franczia lelkész: Roosevelt vallása nem 
más, mint a mit az evangelium guintessentiájának lehet mondani, — 
Istenben bizó s az emberek iránt jóskarattal eltelő bátor optimismus ; 
senki se látta jobban a rosszat a m iga utálatos és félelmetes való- 
ságában, mint a Krisztus, de senkinük se is volt nagyobb hite az 
emberiségben, mint a Krisztusnak. A kereszten való áldozat e kettős 
hitnek, az Istenben és az emberben való hitnek a ténye. Az ember 
nem halhat meg oly ügyért, a melyben nem hiszen. Élni és meghalni 
az Isten iránti szeretettől és az emberek iránti szeretettől lelkesitve, 
ez az egész evangelium. Ebből az éltető nedvből táplálkozik Roosevelt. 
Ez járja át szivét és életét. Roosevelt egy oly ügynek szolgája, mely 
mindeneké. Gondolkodásmódja átöleli az emberfiának és a demo- 
kratikus eszménynek egész vallását. Megáldva jó egészséggel, jó 
kedélylyel, finom, átható és hasonító értelemmel s megáldva gyön- 
géd érzésű szívvel és vasakarattal, mind e különféle erőit egy ügynek 
szolgálatába hozza, mely: az igazságosság és testvériség uralma. 
A fegyelem embere, mert jól tudja, hogy minél rendkivüliebbek 
a rendelkezésre álló eszközök, az ember annálinkább követhet el 
rosszat, ha nem tartja féken magát. Lelkülete olyan, mint egy gyer- 
meké. Alig örvendhet valaki nagyobb hirességnek, mint ő. De alig 
hiszen valaki kevésbé a lármában, alig ragaszkodik valaki kevésbé 
a dicsőség hiú fényéhez, mint ő. A ceremoniát nem kerüli, de nem 
csinálja. Képviseleti személy kétségtelenűl. Neve, személye zászló, 
de a mutatásnak nem embere. Ugyanazzal a tisztelettel beszél 
uralkodóhoz, polgárhoz, művészhez, munkáshoz vagy gyermekhez 
és a mikor azt mondja: igen vagy mem, bizonyos, hogy a mit 
mond, arra lehet építni. Lelkével össze van forrva az evangelium, 
az emberi méltóság, a lelkek velük született nemességének tisz- 
telete, mely előtt a nagyok kicsinyek és a kicsinyek nagyok lehetnek. 
Azonkivül Roosevelt megvet minden kanaáni provincialismust, minden 
felekezeti szellemet, minden formalismust. Vallása egészen termé- 
szetes, első kézből való, szeretetreméltó. 


Grói Tisza István az 1848. XX. t.-cz végrehajtásá- 
ról. A dunántúli ref. egyházkerület ápr. 26 án Pápán tartott tavaszi 
közgyűlésén gróf Tisza István főgondnok megnyitó beszédében igen 
fontos kijelentéseket tett az 1848. évi XX. törvényezikk végrehaj- 
tása tárgyában. ,Semmi sem volna károsabb egyházunkra nézve, 
ugymond, mint arra az álláspontra helyezkedni, hogy az állam akkor 

tesz eleget az 1848: XX. t. cz.-ben foglalt obligónak, ha egyszerre 
kielégiti az egyházak kivánságait s ezzel a kérdést megoldja és 
azután leveszi a kezét rólunk. Ebben a kérdésben arra az álláspontra 
kell helyezkednünk, hogy mi az állammal folytonos kontaktusban 
kell hogy maradjunk, hogy fejlődő igényeink fokozódó kielégítésben 
részesülhessenek. Kiindulási pontunk természetszerüleg nem lehet más, 
mint az a memorandum, a melyet a két protestáns egyház 1903-ban 
nyujtott be a kormányhoz. Az abban kért adócsökkentési segélyt, 
amint tudjuk, megkaptuk, de az az összeg csak az akkori viszonyok- 
nak felelt meg. Ma többé nem elég a szükségletek fedezésére. Igy 
vagyunk a másik kérdéssel is. Az élet annyira megdrágult, hogy 
lehetetlen ma a lelkészi fizetések terén, az 1903.-iki memorandum 
alapján  megmaradnunk, tehát nagyobb összeget kell kérnünk. 
— És nem kétlem, hogy a jelenlegi kormányban is meglesz a haj- 
lam szükségleteink kielégítésére, de minden esetre égetően sürgős, 
hogy az ország ügyeinek rendes menete biztosittassék, mert sok 
más érdek mellett a mi egyházunk legsürgősebb érdekei is szen 
vednek, hogyha az országnak alkotmányos élete állandó krizisek, 
bonyodalmak utvesztőjébe jut. Sok jogos aggályt hallottunk kifejezni, 
hogy vajjon az államsegélynek mint fokozottabb igénybevétele nem 
fog-e ártalmas hatást gyakorolni egyházunk beléletére, nem fogja-e 
leszállítani azt az erkülecsi erőt, a mely a mi egyházunk független 
erejében és puritanizmusában rejlik ? Én azt hiszem, hogy az aggály 
jogosult, hogy az államsegély egyházunkra átok vagy áldás forrása 
lehet. De ha sikerül megértetnünk azt, hogy most levétetett a nyo- 
masztó adóteher vállaikról, tehát tér nyilt az egyház erősítésére, 
nagy czéljai megvalósitására, az önkéntes adakozás és rendkivüli 
adózás utján és felköltjük bennük a régi protestáns szellemet, az 
önkormányzat és az egyház iránti áldozatkészség szellemét, akkor 
nem félek az államsegélytől." 

Az unitárius tanárok harmadik értekezletén tartott 
felolvasások. Ezen a eczimen jelent meg a márcz. 30-án tartott 
értekezlet 3 felolvasása és elnöki megnyitója. A lapok annak idején 
sokkal részletesebben foglatkoztak ez értekezlettel, semhogy ezúttal 
is méltatnunk szükséges volna. Inkább a füzet formájára teszünk 
nehány észrevételt. Egyik az, hogy jól tenné az elnökség, ha a 
jövőben jegyzőkönyvszerüleg ismertetné a gyülést. Tehát nem csupán 
a felolvasásokat adná, hanem az érdemesebb hozzászólásokat 1s, 
természetesen kellő rövidítéssel. A másik az, hogy valaki minden 
ilyen füzetben beszámolna a multkori megállapodások sorsáról. 


Vagyis elmondaná — szintén csak röviden — vajjon volt-e valami 
gyakorlati haszna a tanácskozásoknak, (v.J) 


Kriza-szobor. F. évi junius hó 12.-én Kovács Lajos lelkész 
értekezletre hiván össze Nagyajta közönségét, egyhangulag kimon- 

dották : hogy Nagyajta, nagynevű fiának, Kriza Jánosnak 100 éves 
születési évfordulóját méltóképpen ohajtja megünnepelni s e czélra 
Dr. Ferenczy Géza elnöklete alatt egy 16 tagból álló helyi szobor- 
bizottságot alakit, melynek feladatává teszi, hogy a szobor felállí- 
tására szükséges összeg előteremtésére gyüjtési engedélyt eszkö- 
zöljön ki illetékes helyen, valamely hazai műüvészszel érintkezésbe 
lépjék s egyáltalában tőle telhetőleg mindent megtegyen, hogy az 
eszme megvalósuljon s a közeledő évforduló alkalmával a költő 
püspöknek, a Vadrózsák halhatatlan gyüjtőjének, Kriza Jánosnak 
emlékét szerénységéhez és szellemi nagyságához méltó szobor hir- 
desse szülőfalujában. (1.2 

Fekete Gábor vesztesége. Fekete Gábort, kolozsvári kir. 
itélő táblai elnököt, unitarius egyházi főgondnokot nagy veszteség 
érte. Nagyobbik fia Dr. Fekete Károly ügyvéd, ki nem rég nevez- 
tetett ki kir. alügyészszé, kineveztetése után pár héttel, még új 
hivatalát el sem foglalva, elhalálozott. Az egyházi főgondnokot ért 
e sulyos veszteség feletti bánatban az unitarius egyház tagjai igaz 
részvettel osztoznak. 

Az ág. ev. egyház vesztesége. Trsztyénszky Ferencz 
pozsonyi ág. ev. lelkész és theol. tanár máj. 1.-én magas életkor- 
ban elhúnyt. Az ág. ev. egybáz egyik hű és jeles vezérét vesz- 
tette benne; a többi protestansok s köztük az unitariusok pedig 
egy jóindulatú protestans testvért. 

Dombón, Kisküküllőmegye egyik népes községében Utő Lajos uni- 
tar. lelkész több mint negyven évi hiv szolgálat után visszavonult a pap- 
ságtól. Helyébe — a mi ritka eset — saját fia Utő Lajos lépett, ki a vára- 
kozásnak, hisszük, teljes mértékben megfelel. 

Tudásul. Zoványi Jenő annak a megemlítését kéri, hogy Szinnyei 
Gerzsonnak birálati megjegyzéseire (Birálati megjegyzések Zoványi Jenőnek 
Sárospatak reformatioja" czimű közleményére) választ adott és ez a válasz 


agit 


a Debreczeni Prot. Lap 17. és 18. számában jelent meg, , Sárospatak refor- 
matioja és a róla szóló hamis tudomány" czimen. Zoványi kivánságának a 
fennebbivel eleget teszünk. 

Tanulmány. Dr. Gelei József, főiskolánk volt növendéke egyet. 
tanársegéd a magyar tudós akademia Vigyázó alapítványából biologiai dol- 
gozatával négyszáz korona díjat nyert; Létai Balázs egyetemi hallgató régé- 
szeti munkával, a kolozsvári egyetemen kétszáz kor. jutalmat; Kiss Elek 
egyetemi hallgató paedagogiai dolgozattal csakugyan a kolozsvári egyetemen 
nyolezvan kor. jutalmat. 

Pálíii János f. Csegez községnek egyik ura, a gagyi 
Pálffi nemzetség leszármazottja "márt. 29.-én elhalt. A toroczkói 
népes egyházközségben volt. sok ideig  énekvezér és  tanitó. 

(Gyerekkorában négy tüzesvérű paripa hordta bé Gagy községéből 
a székelykeresztúri iskolába. Atyja a vagyonát elvesztvén, az ifju 
Pálífinak magára utalva kellett végezni, Kolozsvárt, a gymnasiumot. 
Végezte és a thcologiára lépett. Hatalmas hangjáért a toroczkóiak 
innen énekvezérüknek hivták meg. S be is töltötte a gyülekezet 
énekével együtt hangjával a templomot úgy, hogy Dr. Gordon 
Sándor angol képviselő mikor 1879.-ben Toroczkón járt, el volt 
ragadtatva a toroczkóiak énekén s naplójában örökítette meg ,az 
ő egész lényét átjárt" egyházi éneklést. Pálffi évek során elérte aztis, 
hogy a maga kocsiján útazhatott — vagyonos ember lett. Utóbbi 
éveit gazdálkodással foglalkozva Csegezben töltötte, érdeklődve 
mindvégig az unitarius egyház ügyei iránt. Özvegye Sárosi Klára 
csegezi birtokosnő. 

Gyászhirek: Gáljalvi Nagy Lajos egyházi főjegyző, tisz- 
teletbeli esperes, nyugalm. főgymn. tanár, kir. tanácsos, 1848/49.- 
iki honvéd életének 82.-ik, házasságának 46.-ik évében Kolozsvárt 
máj. 19..én rövid szenvedés után más létre költözött. A család 
részéről gyászolják : szeretett neje, Gálfalvi Nagy Lajosné, mar- 
tonosi Gálffy Nella; gyermekei: Nagy Piroska, Dr. Nagy Zoltán 
ügyvéd, Nagy Nella; sógornői: Lehmann Robertné Gálffy Zsuzsa, 
Ferenczi Gyuláné Gálffy Julia, Jánosi Gyuláné Gálffy Ilona, özv. 
Pállly Károlyné Gálffy Róza, Gálffy Kálmán főszolgabiró és számos 
rokon. Az elbunytról külön gyászjelentést adott ki a magyarországi 
unitarius egyház képv. tanácsa, továbbá a kolozsdobokai unitarius 
egyházkör és a kolozsvári unitarius kollegium tanári kara. "Teteme 
a köztemetőben a Wekete Pál-féle sirkertben helyeztetett . örök 
nyugalomra. 

Nagyfalusi Dr. Fekete Károly, ügyvéd, kir. alügyész május 
hó 3.-án életének 31.-ik és házasságának 2.-ik évében befejezte 
alig megkezdett munkás életét. Özv. Dr. Fekete Károlyné, Mada- 
rász Bea a jó férjet, Fekete Gábor kir. tábl. elnök, egyházi főgond- 
nok és neje Balogh Anna édes fiúkat, özv. Fekete Anna, néhai Dr, 
L. Bodolla Gábor özvegye, Fekete "Katinka férj. Almai Saliné, 
Fekete Sándor testvérüket, Almai Sali, özv. S0ó Rezsőné, Madarász 
Irén, Dr. Madarász Felix sógorukat fájlalják a korán elköltözöttben. — 
Id. Sárosi József ravai unitarius lelkészt és nejét Gál Linát nagy 
csapás találta engedelmes jó fiok If). Sárosi József VIII. gym. oszt. 
tanuló máj. 3.-án történt halálában. 

